hotchpotch/miracl-hf-unified huggingface dataset:
รางวัลลูกโลกทองคำ ครั้งที่ 68
งานประกาศผลรางวัลลูกโลกทองคำ ครั้งที่ 68 () จัดขึ้นเมื่อวันที่ 16 มกราคม ค.ศ. 2011 หรือเช้าวันที่ 17 มกราคม พ.ศ. 2554 ตามเวลาประเทศไทย ณ โรงแรมเบเวอร์ลี ฮิลตัน รัฐแคลิฟอร์เนีย โดยโรเบิร์ต เดอ นีโร ได้รับรางวัลเกียรติยศ เซซิล บี. เดอมิล
ผู้ชนะแสดงเป็น ตัวหนา.
จี (เพลง)
"จี" () เป็นเพลงของเกิร์ลกรุปจากเกาหลีใต้ เกิลส์เจเนอเรชัน วางจำหน่ายทางเว็บไซต์เพลงออนไลน์ในวันที่ 5 มกราคม ค.ศ. 2009 และได้บรรจุอยู่ในอีพีชื่อเดียวกับเพลง ซึ่งวางจำหน่ายในวันที่ 7 มกราคม ในปีเดียวกัน เพลงนี้สามารถไต่ขึ้นไปอยู่ในอันดับหนึ่งของชาร์ตเพลงจำนวนมาก และเป็นเพลงที่ครองอันดับหนึ่งยาวนานที่สุดของรายการมิวสิกแบงก์ ทางสถานีโทรทัศน์ KBS คือ สามารถครองอันดับหนึ่งได้นานถึง 9 สัปดาห์
แหล่งข่าวจำนวนมากรายงานว่า เกิลส์เจเนอเรชันจะกลับมาในเดือนมกราคม ค.ศ. 2009 หลังจากเว้นว่างไป 9 เดือน ในวันที่ 26 ธันวาคม ค.ศ. 2008 ก่อนที่จะมีการวางจำหน่าย ก็ได้มีโปสเตอร์ตัวอย่างจำนวนมากในโซล และมีการปล่อยตัวอย่างมิวสิกวิดีโอความยาว 25 วินาที ด้วย หลังจากการวางจำหน่ายดิจิทัล ก็ได้รับการตอบรับเป็นอย่างดี topping Cyworld's hourly music chart on the day of release และสามารถไต่ไปยังอันดับหนึ่งของ 6 ชาร์ตเพลงดิจิทัล ในระยะเวลาเพียง 2 วัน
จี ฉบับญี่ปุ่นได้วางจำหน่ายในสามรูปแบบ คือ ซีดีและดีวีดีในวันที่ 20 ตุลาคม ค.ศ. 2010 และฉบับที่เล่นบนสถานีวิทยุ ในปลายเดือนกันยายน ปีเดียวกัน
"จี" เป็นเพลงจังหวะเร็ว มีเนื้อหาเกี่ยวกับหญิงสาวที่ตกหลุมรักเป็นครั้งแรก โดยชื่อเพลงมีความหมายว่าเสียงอุทานยามประหลาดใจ ซึ่งคล้ายกับ "어머나!" ("Eomeona!", ความหมายเดียวกับ "โอ พระเจ้าช่วย", หรือใกล้เคียงกับ "Gee!" ในภาษาอังกฤษ).
เทอร์โบ (แก้ความกำกวม)
เทอร์โบ เป็นคำย่อมาจาก เทอร์โบชาร์จเจอร์ ส่วนประกอบของเครื่องยนต์สันดาปภายใน นอกจากนี้ยังอาจหมายถึง:
วงศ์ปลากระเบนนก
วงศ์ปลากระเบนนก (วงศ์: Myliobatidae, ) เป็นวงศ์ของปลากระเบนจำพวกหนึ่ง ใช้ชื่อวงศ์ว่า Myliobatidae
จัดเป็นวงศ์ใหญ่มีวงศ์ย่อยแยกออกไปจำนวนหนึ่ง ทั้งหมดเป็นปลาที่อาศัยและหากินอยู่ในทะเล โดยมักจะพบรวมตัวกันเป็นฝูง ในบางครั้งอาจเป็นถึงร้อยตัว มีจุดเด่นคือ มีหัวโหนก ครีบด้านข้างแยกออกจากส่วนหัวเห็นได้ชัดเจน และครีบขยายออกด้านข้างเสมือนกับปีกของสัตว์ปีก ปลายแหลม มีซี่กรองเหงือกทั้งหมด 5 ซี่ อยู่ด้านล่างของลำตัว ด้านท้องสีขาว มีส่วนหางเรียวกว่าและเล็กกว่าปลากระเบนในวงศ์ Dasyatidae
ด้วยความที่มีครีบแยกออกจากส่วนหัวชัดเจน ทำให้ปลากระเบนในวงศ์นี้สามารถว่ายน้ำไปมาได้อย่างอิสระเหมือนการบินของนก จึงทำให้เป็นที่มาของชื่อเรียก ซึ่งในบางชนิดอาจกระโดดขึ้นเหนือน้ำได้ด้วย โดยมากแล้วมักจะว่ายในระดับผิวน้ำหรือตามแนวปะการัง มีฟันที่หยาบในปาก หากินอาหารได้แก่ ครัสเตเชียน, หอย, หมึก, ปลาขนาดเล็ก รวมทั้งแพลงก์ตอนด้วยในบางสกุล ซึ่งเวลาหากินสัตว์ที่อยู่ตามหน้าดิน จะใช้ปากคุ้ยเขี่ยพื้นทรายเอา บางชนิดอาจว่ายเข้ามาหากินในแหล่งน้ำกร่อยแถบปากแม่น้ำหรือท่าเรือต่าง ๆ ได้ด้วย
พบกระจายพันธุ์ในน่านน้ำเขตอบอุ่นทั้ง มหาสมุทรแปซิฟิก มหาสมุทรอินเดีย และมหาสมุทรแอตแลนติก เป็นปลากระเบนขนาดใหญ่ มีขนาดความกว้างโดยเฉลี่ยประมาณ 1.5-2 เมตร ซึ่ง ปลากระเบนแมนตา ("Manta" spp.) ซึ่งเป็นปลากระเบนที่ใหญ่ที่สุดในโลก ก็อยู่ในวงศ์นี้ด้วย
วงศ์ย่อย Myliobatinae
วงศ์ย่อย Rhinopterinae
วงศ์ย่อย Mobulinae
โคเซ มารีอา เอสกรีบา เด บาลาเกร์
นักบุญโคเซ มารีอา เอสกรีบา เด บาลาเกร์ () มีชื่อเต็มว่า José María Julián Mariano Escrivá de Balaguer y Albás เป็นบาทหลวงชาวสเปน ผู้ก่อตั้งคณะโอปุสเดอี ในปี ค.ศ. 1928
ได้รับสถาปนาเป็นบุญราศรี โดยสมเด็จพระสันตะปาปายอห์นปอลที่ 2 ในวันที่ 17 พฤษภาคม ค.ศ. 1992 และได้รับสถาปนาเป็นนักบุญในวันที่ 6 ตุลาคม ค.ศ. 2002
WebM
WebM เป็นรูปแบบบรรจุสื่อมัลติมีเดีย (multimedia container format) ออกแบบมาเพื่อให้มีรูปแบบแฟ้มบีบอัดวิดีโอแบบเปิดคุณภาพสูงและไม่ต้องเสียค่าใช้สิทธิ์ (royalty-free) สำหรับใช้กับวิดีโอ HTML5
การพัฒนาของโครงการนี้สนับสนุนโดยกูเกิล
แฟ้ม WebM ประกอบด้วยสายข้อมูลวิดีโอแบบ VP8 และเสียงแบบ Vorbis ในบรรจุภัณฑ์ที่พัฒนาต่อจาก profile ของ Matroska
โครงการ WebM เผยแพร่ซอฟต์แวร์ที่เกี่ยวกับ WebM ด้วยสัญญาอนุญาต BSD license และผู้ใช้ทุกคนได้รับสิทธิในการใช้ได้ทั่วโลก โดยไม่เลือกปฏิบัติ ไม่เสียค่าใช้จ่าย และไม่เสียค่าใช้สิทธิบัตร
รีเอ็นท์ซี
รีเอ็นท์ซี แดร์เล็ทซ์เทอแดร์ทรีบูเนิน () บางครั้งเรียกสั้น ๆ ว่า รีเอ็นท์ซี เป็นอุปรากรภาษาเยอรมันความยาว 5 องก์ของริชชาร์ท วากเนอร์ สร้างจากนวนิยายภาษาอังกฤษ "รีเอ็นซี ลาสต์ออฟเดอะโรมันทริบิวนส์" (ค.ศ. 1835) ของบารอนเอ็ดเวิร์ด บุลเวอร์-ลิตตัน (ค.ศ. 1803–1873) วากเนอร์ใช้เวลาแต่งอุปรากรชิ้นนี้เป็นเวลาสองปีเศษ ตั้งแต่ ค.ศ. 1838–1840 และแสดงรอบปฐมทัศน์เมื่อวันที่ 20 ตุลาคม ค.ศ. 1842 ที่โรงอุปรากร Semperoper แห่งเมืองเดรสเดิน เป็นผลงานชิ้นที่สามของวากเนอร์ เป็นผลงานชิ้นแรกที่ประสบความสำเร็จ หลังจากล้มเหลวจากผลงานก่อนหน้ามาโดยตลอด
เหตุการณ์ในเรื่องเกิดขึ้นที่กรุงโรมในยุคกลาง กล่าวถึงชีวประวัติของโกลา ดี รีเอนโซ (ค.ศ. 1313–1354) นักการเมืองอิตาลีที่ไต่เต้าจากคนชั้นล่าง จนได้รับเลือกเป็นผู้แทนและวุฒิสมาชิกแห่งโรม และพยายามรวบรวมจักรวรรดิโรมันขึ้นมาใหม่
อุปรากรฉบับเต็มมีความยาวมากกว่า 6 ชั่วโมง เป็นผลงานที่สร้างความประทับใจให้กับอดอล์ฟ ฮิตเลอร์ในวัยเด็ก และเป็นแรงบันดาลใจให้เขาหันมาเป็นนักการเมือง บางส่วนของผลงานชิ้นนี้ถูกนำมาใช้ในงานโฆษณาชวนเชื่อของพรรคนาซี โดยนำมาเปรียบเทียบกับการขึ้นสู่อำนาจของฮิตเลอร์ และการสถาปนาจักรวรรดิไรช์ที่สาม
หนูท้องขาว
หนูท้องขาว หรือ หนูดำ หรือ หนูนาท้องขาว () เป็นหนูที่มีชื่อวิทยาศาสตร์ว่า "Rattus rattus" อยู่ในวงศ์ Muridae
จัดเป็นหนูที่พบได้ในบ้านเรือนของมนุษย์หนึ่งในสามชนิด ร่วมกับ หนูบ้าน ("R. norvegicus") และหนูจี๊ด ("R. exulans") เป็นหนูขนาดกลาง ใบหูใหญ่ ขนตามลำตัวด้านสีน้ำตาลอ่อนหรือสีน้ำตาลแดงหรือสีดำ ขนท้องสีขาว มีลายสีดำเล็ก ๆ ที่หน้าอก หางสีดำมีความยาวพอ ๆ หรือยาวกว่าความยาวลำตัวและหัว มีเกล็ดตลอดทั้งหาง จมูกแหลมกว่าหนูบ้าน มีความยาวลำตัวและหัวประมาณ 18 เซนติเมตร ส่วนหางก็มีความยาวพอ ๆ กัน ตัวเมียมีเต้านมที่หน้าอก 2 คู่ ออกลูกปีละ 4-6 ครอก ลูกหนึ่งครอกมีจำนวน 6-8 ตัว
มีระยะทางหากิน 100-150 ฟุต
เป็นหนูที่มีถิ่นกำเนิดในทวีปเอเชีย และพบกระจายพันธุ์ไปไกลจนถึงทิศตะวันออกของโรมาเนีย เป็นหนูที่ปรับตัวให้อยู่ในสภาพแวดล้อมต่าง ๆ ได้เป็นอย่างดี ชอบขึ้นและหากินบนต้นไม้ เพราะชอบกินเมล็ดพืชมากที่สุด จึงมักพบในพื้นที่เกษตรกรรมในประเทศไทยพบได้ทุกภาค โดยเฉพาะในสวนมะพร้าวหรือปาล์มน้ำมันในภาคใต้ จัดเป็นศัตรูพืชของพืชจำพวกนี้ เกษตรกรจึงใช้วิธีตามธรรมชาติกำจัดหนูเหล่านี้ โดยสร้างรังนกแสก ("Tyto alba") ให้อยู่ท้ายสวน เพราะนกแสกจะกินหนูโดยเฉพาะหนูท้องขาวเป็นอาหารหลัก ถ้าอาศัยอยู่ในบ้านก็มักจะสร้างรังบนเพดานบ้าน
ประเทศจีนในเอเชียนบีชเกมส์ 2010
จีน ได้เข้าร่วมการแข่งขันเอเชียนบีชเกมส์ 2010 ซึ่งจัดเป็นครั้งที่ 2 ในระหว่างวันที่ 8-16 ธันวาคม ค.ศ. 2010 พ.ศ.2553 ที่กรุงมัสกัต โอมาน
อนาชีด
อนาชีด () หรือ อานาซีด, อานาซิด, นาชีด หรือ อัลนาชีด () (Arabic: เอกพจน์ نشيد , พหูพจน์ أناشيد เป็นการขับร้องบทเพลงที่เกี่ยวกับการศรัทธา การทำความดี เช่น การเป็นมุสลิมที่ดี การเป็นลูกที่ดีของบิดามารดา การเป็นสมาชิกที่ดีของสังคม ส่งเสริมการให้ความรักต่อกัน แต่ไม่ใช้ความรักในเชิงการชู้สาว จะพบว่า บทเพลงอนาชีดคือบทเพลงส่งเสริมให้ทุกคนทำความดีต่อทุกสิ่งที่พระผู้เป็นได้ สรรค์สร้างขึ้น ในจักรวาลนี้ อีกทั้งยังเป็นการอนุรักษ์ประเพณีวัฒนธรรม ของท้องถิ่น ให้คงอยู่สืบไป บทเพลงอนาชีด เป็นบทเพลงที่มุสลิมทั่วโลกใช้ในการขับร้อง ซึ่งเป็นที่อนุมัติตามบทบัญญัติของศาสนาอิสลาม
กิจกรรมต่างๆที่เกี่ยวกับอนาชีด
ฟุตซอลชิงแชมป์โลก 1989
ในการแข่งขัน ฟุตซอลชิงแชมป์โลก 1989 หรือ (FIFA Futsal World Championship) นับเป็นการแข่งขันฟุตซอลชิงแชมป์โลกครั้งที่ 1 ที่จัดขึ้นที่ประเทศราชอาณาจักรเนเธอร์แลนด์ ระหว่างวันที่ 5 - 15 มกราคม พ.ศ. 2532 โดยหลังจากจบการแข่งขัน ประเทศบราซิล ชนะเลิศ
ฟุตซอลทีมชาติเนเธอร์แลนด์ ได้ผ่านเข้ารอบอัตโนมัติ เนื่องจากเป็นเจ้าภาพจัดการแข่งขัน
อินทูเดอะนิวเวิลด์ (อัลบั้ม)
เกิลส์เจเนอเรชันเดอะเฟิสต์เอเชียทัวร์: อินทูเดอะนิวเวิลด์ () เป็นอัลบั้มบันทึกการแสดงสดอัลบั้มแรกของเกิร์ลกรุปจากเกาหลีใต้ เกิลส์เจเนอเรชัน โดยเป็นการบันทึกจากการทัวร์คอนเสิร์ต Into the New World
ในวันที่ 17 ธันวาคม ค.ศ. 2010 ได้มีการประกาศเป็นครั้งแรกว่า เกิลส์เจเนอเรชันจะออกวางจำหน่ายอัลบั้มบันทึกการแสดงสดอัลบั้มแรก โดยเป็นการบันทึกในวันที่ 19 ธันวาคม ค.ศ. 2009 ที่โรงกายกรรมการฟันดาบโอลิมปิก ระหว่างเอเชียทัวร์ของเกิลส์เจเนอเรชัน ครั้งที่ 1 โดยอัลบั้มนี้ประกอบไปด้วยเพลงทั้งหมด 38 เพลง ใน 2 ซีดี รวมถึงโบนัสแทร็ก 2 ชิ้น คือ คลิปขณะบันทึกเสียงเพลง "Singin' in the Rain" และ "Beautiful Girls"
ดิสคัส!
ดิสคัส! (Discuz!) เป็นกระดานสนทนาบนอินเทอร์เน็ต เขียนจากภาษา PHP พัฒนาโดย บริษัท Comsenz Technology จำกัด (). สนับสนุนการทำงานด้านระบบฐานข้อมูลด้วย MySQL และ PostgreSQL ซอฟต์แวร์กระดานสนทนา นี้ได้รับความนิยมเป็นอย่างมากในชาวจีน ไม่มีค่าใช้จ่ายสำหรับการนำไปใช้งานส่วนตัว
ใบอนุญาตที่สำหรับอนุญาตให้นำไปใช้งานในเชิงพาณิชย์ประมาณ 3000 RMB ซอฟต์แวร์ที่ใช้งานอย่างเป็นทางการจะมีอยู่ในจีน ได้รับการพัฒนาอย่างเป็นทางการในเวอร์ชันอังกฤษ เช่นกัน แต่การพัฒนาก็ได้หยุดลงเนื่องจากเหตุผลทางการเงิน แต่ก็ยังมีเวอร์ชันภาษาอังกฤษและภาษาอื่นๆ รวมทั้งภาษาไทยอย่างไม่เป็นทางการ
เริ่มการพัฒนามากจากซอฟต์แวร์กระดานสนทนาบนอินเทอร์เน็ต ของ "Asia XMB" ซึ่งจะอยู่ในเวอร์ชันภาษาอังกฤษ ดิสคัส! ถูกพัฒนาขึ้นโดย Dai Zhikang (; ชื่อเล่น: Crossday) เป็น "Crossday Bulletin (CDB)" โดยในเดือนมีนาคมปี 2002 ได้ถูกเปลี่ยนชื่อเป็น "ดิสคัส!" ซึ่งได้มาพร้อมกับเวอร์ชันแรกคือ 1.0 พร้อมปล่อยให้ดาวน์โหลดและเริ่มใช้งานเมื่อวันที่ 15 ตุลาคมปี 2002 ต่อมาในเดือนกุมภาพันธ์ ปี 2003 ได้ถูกก่อตั้งขึ้นโดยบริษัท Comsenz Technology จำกัด
ก่อนที่จะมีเวอร์ชัน 2.0 นั้น ดิสคัส! จะยังไม่เสียค่าใช้จ่ายแต่อย่างไร สามารถจะนำไปใช้ได้ฟรี และนับตั้งแต่เดือนมิถุนายนปี 2003 มีเวอร์ชันที่ใช้งานได้ฟรีและต้องเสียค่าใช้จ่ายสำหรับที่จะนำไปใช้ในเชิงพาณิชย์ พร้อมทั้งนี้ได้มีการออกเวอร์ชัน 6.1.0 เป็นตัวแรกที่ได้เริ่มใช้ระบบ UCenter ในเว็บไซต์ ซึ่งจะมีหน้าที่หลักๆ คือ สำหรับติดต่อและเป็นระบบศูนย์กลางการเชื่อมต่อข้อมูลผู้ใช้ของผลิตภัณฑ์ Comsenz ที่อยู่ในเว็บไซต์เดียวกัน เพื่อให้สามารถนำข้อมูลของผู้ใช้นั้นๆ นำมาร่วมกับอีกผลิตภัณฑ์หนึ่งที่อยู่ในเครือของ Comsenz ได้ โดยที่นวัตกรรมนี้เป็นอีกประการหนึ่ง ที่จะมีผลดีต่อผู้ให้บริการทางการตลาดจีนเป็นอย่างมาก
ต่อมาในเดือนสิงหาคมปี 2010 Comsenz ได้ถูกซื้อต่อโดยบริษัท Tencent Discuz! X 1.0, Discuz! X 1.5 ได้รับการพัฒนาในปี 2010 และในปี 2011 ทีมงาน Comsenz ได้ออก Discuz! X2 ออกมาให้ใช้งานได้ ซึ่งมีคุณสมบัติที่พิเศษมากกว่าเวอร์ชันก่อนหน้าค่อนข้างมาก รวมทั้งได้ออกตัว Patch หรือไฟล์ปะซ่อมสำหรับปรับปรุงความปลอดภัยของผลิตภัณฑ์อย่างต่อเนื่อง เพื่อแก้ไขปัญหาผลิตภัณฑ์ที่อาจจะถูกบุกรุกโดยผู้ไม่หวังดีหรือแฮกเกอร์ (Hacker) พร้อมทั้งมีบริการอื่นๆ ร่วมในตัวผลิตภัณฑ์นี้ด้วย อาทิ เช่น SNS, web portal, group และ open platform
การออกเวอร์ชันใหม่ของ Discuz! X3.2 เรียกได้ว่าเป็นการปรับปรุงประสิทธิภาพในการทำงานของระบบเสียมากกว่า (Minor Update) โดยคุณสมบัติใหม่หรือการเปลี่ยนแปลงอื่นๆ ของ Discuz! X3.2 มีดังนี้
ปัจจุบัน Discuz! X3.1 ได้ปล่อยให้ดาวน์โหลดตัวเต็ม (Stable Version) เมื่อวันที่ 23 กันยายน 2556 ที่ผ่านมา โดยถูกพัฒนาและปรับปรุงเพิ่มเติมจากเวอร์ชัน 3.0 ดังนี้
Discuz! X3.0 ได้ปล่อยให้ดาวน์โหลดเมื่อวันที่ 11 พฤษภาคม 2556 ที่ผ่านมา โดยจะมีชุดอักขระแบบจีนดั้งเดิม, จีนประยุกต์และรูปแบบอักขระ UTF-8 สำหรับรองรับการใช้ภาษาอื่นๆ ได้
สิ่งที่ถูกเปลี่ยนแปลงหรือเพิ่มขึ้น โดยหลักๆ จะไม่มีมากเหมือนรุ่นก่อน จะเพิ่มเล็กๆ น้อยๆ รายละเอียดดังนี้
ขณะนี้มีผลิตภัณฑ์ของ Comsenz รวมอยู่ด้วยดังนี้: Discuz!, Discuz! X, Discuz!NT, UCenter, UCenter Home, X-space, SupeSite, Comsenz EXP, Insenz, Manyou Open Platform, Yeswan, และอื่นๆ เป็นต้น
ไซมอน เพกก์
ไซมอน เพกก์ () เกิดเมื่อวันที่ 14 กุมภาพันธ์ ค.ศ. 1970 ที่เมืองกลอสเตอร์เชอร์ ประเทศอังกฤษ เป็นนักแสดงและผู้กำกับชาวอังกฤษ เป็นที่รู้จักในฐานะผู้แสดงเรื่อง Shaun of the Dead, Hot Fuzz แล้วยังได้แสดงในบทของมอนต์โกเมอรี สกอตต์ ใน สตาร์ เทรค สงครามพิฆาตจักรวาล
ยาสชา ไฮเฟตซ์
ยาสชา ไฮเฟตซ์ () เป็นนักไวโอลินชาวยิวรัสเซีย-ลิทัวเนีย ซึ่งส่วนใหญ่ใช้ชีวิตอยู่ในสหรัฐอเมริกา และโอนสัญชาติเป็นชาวอเมริกัน ไฮเฟตซ์ได้รับการยกย่องเป็นอัจฉริยะ เป็นหนึ่งในนักไวโอลินที่ดีที่สุดตลอดกาล
ไฮเฟตซ์เกิดในครอบครัวชาวยิวที่เมืองวิลนุส ในจักรวรรดิรัสเซีย ปัจจุบันเป็นเมืองหลวงของลิทัวเนีย บิดาเป็นครูสอนไวโอลินและหัวหน้าวงออร์เคสตราแห่งเมืองวิลนุส ซึ่งเป็นครูดนตรีคนแรกของเขาตั้งแต่อายุ 4 ปี ไฮเฟตซ์แสดงความสามารถทางดนตรีให้เห็นมาตั้งแต่เด็ก และได้เข้าศึกษาต่อที่สถาบันดนตรีแห่งกรุงเซนต์ปีเตอร์สเบิร์กตั้งแต่อายุ 9 ปี โดยเป็นลูกศิษย์ของลีโอโปลด์ อาวเออร์ และเริ่มตระเวนแสดงในยุโรปตั้งแต่อายุ 12 ปี
ไฮเฟตซ์มีโอกาสได้แสดงในสหรัฐอเมริกาตั้งแต่อายุ 16 ปี โดยเปิดตัวที่คาร์เนกีฮอลล์เมื่อวันที่ 7 พฤศจิกายน ค.ศ. 1917 และประสบความสำเร็จเป็นอย่างสูงจากการบันทึกเสียงกับค่ายอาร์ซีเอ วิคเตอร์ และเดคคาเร็กเคิดส์
ตั้งแต่ปี ค.ศ. 1972 ไฮเฟตซ์มีอาการบาดเจ็บที่กล้ามเนื้อและเส้นเอ็นบริเวณไหล่ขวา ซึ่งเป็นผลมาจากการเล่นไวโอลิน เขาเข้ารับการผ่าตัดแต่ก็ส่งผลให้ไม่สามารถยกแขนซ้ายได้สูงเหมือนแต่ก่อน จึงเลิกตระเวนแสดงดนตรีและบันทึกแผ่นเสียง หันมาเป็นครูสอนดนตรีที่มหาวิทยาลัยแคลิฟอร์เนีย ลอสแอนเจลิส และมหาวิทยาลัยเซาเทิร์นแคลิฟอร์เนีย ตั้งแต่ปี 1982 เขาเลิกสอนที่มหาวิทยาลัยเหลือเพียงชั้นเรียนส่วนตัวที่บ้านของเขาในเบเวอร์ลีฮิลส์
นอกเหนือจากดนตรีคลาสสิกแล้ว ไฮเฟตซ์ยังชื่นชอบดนตรีแจ๊ส และยังแต่งเพลงแจ๊สชื่อ "When You Make Love to Me (Don't Make Believe)" โดยใช้นามแฝงว่า "Jim Hoyl" ขับร้องโดยบิง ครอสบี
วัดบ้านนา
วัดบ้านนา ตั้งอยู่ที่ถนนจรดวิถีถ่อง เลขที่ 208 หมู่ที่ 1 ตำบลเมืองเก่า อำเภอเมือง จังหวัดสุโขทัย เป็นวัดในพระพุทธศาสนาฝ่ายเถรวาท สังกัดคณะสงฆ์ฝ่ายมหานิกาย
วัดบ้านนา ตามประวัติและหลักฐานที่พบ เป็นวัดที่สร้างตั้งแต่ราว พ.ศ. 2440 แต่เดิมมีชื่อเรียกว่าวัดโพธิ์ตึก ต่อมาได้มีการเปลี่ยนชื่อใหม่เป็น “วัดบ้านนา” ได้รับพระราชทานวิสุงคามสีมา วันที่ 14 สิงหาคม 2485 เนื้อที่ในการสร้างวัด มีเนื้อที่ 17 ไร่ 2 งาน 43 ตารางวา
วัดกำแพงงาม
วัดกำแพงงาม เป็นวัดในสังกัดคณะสงฆ์มหานิกาย ที่มีประวัติความเป็นวัดที่สร้างเมื่อ พ.ศ. 2300 เดิมชื่อวัดสันกำแพงงาม โดยลักษณะวิหารเป็นทรงล้านนา หลังคาซ้อนกันเป็นชั้นๆ ลดหลั่นกันลงมา มีช่อฟ้าเป็นเครื่องประดับปลายหลังคา มีลักษณะคล้ายหัวนาถปลายแหลม ใบระกาเป็นส่วนของเกล็ดหลังคารูปฟันปลา หางหงส์ (ลายตัวเหงา) อยู่ที่ปลายป้านลมของวิหารต่อจากนาคลำพอง ส่วนหน้าบันประดิษฐ์เป็นลวดลายเครือเถา ซุ้มประตูทางเข้าไปในวิหาร ด้านบนเป็นแบบจั่วทำเป็นนาคสะดุ้งทอดหางยาวขึ้นไป ลวดลายของซุ้มตกแต่งและประดับด้วยกระจกสี หน้า ต่างจะมีลักษณะคล้ายกับซุ้มประตู ซึ่งศิลป-กรรม บางอย่างที่ถูกสร้างขึ้นใหม่ แต่ยังคง ความเป็นเอกลักษณะของศิลปะล้านนาได้อย่างลงตัว
วัดกำแพงงาม สร้างเมื่อ พ.ศ. 2300 เดิมชื่อวัดสันกำแพงงาม เพราะตั้งอยู่หมู่บ้านสันฟ้างาม
ต่อมาได้เปลี่ยนชื่อวัดเป็นวัดกำแพงงาม ตามประวัติแจ้งว่าวัดสร้างเมื่อประมาณ พ.ศ. 2277
เมื่อวันที่ 31 กรกฎาคม พ.ศ. 2494 ได้รับพระราชทานวิสุงคามสีมา เขตวิสุงคามสีมากว้าง 40 เมตร ยาว 80 เมตร
ที่ดินตั้งวัดมีเนื้อที่ 5 ไร่ 73 ตารางวา น.ส. 3 ก. เลขที่ 1956
อาณาเขตทิศเหนือประมาณ 110 เมตร จรดที่ธรณีสงฆ์
ทิศตะวันตกประมาณ 135 เมตร จรดถนนสายเชียงใหม่ - ฮอด
มีที่ธรณีสงฆ์จำนวน 3 แปลง เนื้อที่ 5 ไร่ 94 ตารางวา น.ส. 3 ก. เลขที่ 1957 รูปที่ 1 พระอธิการคันธา (ครูบาคันธา) เป็นเจ้าอาวาส พ.ศ.
รูปที่ 2 พระอธิการอินตา (ครูบาอินตา) เป็นเจ้าอาวาส พ.ศ.
รูปที่ 3 พระอธิการแก้ว (ครูบาแก้ว) เป็นเจ้าอาวาส พ.ศ.
รูปที่ 4 พระครูบุญญาภินันท์ (บุญชู จนฺทสิริ) ได้นักธรรมชั้นโท พ.ศ.๒๔๘๓ เป็นเจ้าอาวาสในปี พ.ศ.๒๔๘๗ เป็นผู้รั้งตำแหน่งเจ้าคณะอำเภอหางดงพ.ศ.๒๔๘๕, เป็นพระอุปัชฌาย์ พ.ศ.๒๔๘๘ และเป็นเจ้าคณะอำเภอหางดง พ.ศ.๒๔๘๙
รูปที่ 5 องค์ปัจจุบันพระครูรัตนธรรมพินิต (ครูบาสิงห์แก้ว ธมฺมธีโร) เป็นเจ้าอาวาสตั้งแต่ พ.ศ.๒๕๓๕ จนถึงปัจจุบันนี้
พระวิหารลายปูนปั้นที่มีความสวยงามและเป็นเอกลักษณ์ของศิลปะล้านนาดั้งเดิม วิหารเป็นทรงล้านนา หลังคาซ้อนกันเป็นชั้นๆ ลดหลั่นกันลงมา มีช่อฟ้าเป็นเครื่องประดับปลายหลังคา มีลักษณะคล้ายหัวนาถปลายแหลม ใบระกาเป็นส่วนของเกล็ดหลังคารูปฟันปลา หางหงส์ (ลายตัวเหงา) อยู่ที่ปลายป้านลมของวิหารต่อจากนาคลำพอง ส่วนหน้าบันประดิษฐ์เป็นลวดลายเครือเถา ซุ้มประตูทางเข้าไปในวิหาร ด้านบนเป็นแบบจั่วทำเป็นนาคสะดุ้งทอดหางยาวขึ้นไป ลวดลายของซุ้มตกแต่งและประดับด้วยกระจกสี หน้า ต่างจะมีลักษณะคล้ายกับซุ้มประตู ซึ่งศิลป-กรรม บางอย่างที่ถูกสร้างขึ้นใหม่ แต่ยังคง ความเป็นเอกลักษณะของศิลปะล้านนาได้อย่างลงตัว
พระเจดีย์
พระรูปเหมือนปูนปั้นของพระครูบุญญาภินันท์ (บุญชู จนฺทสิริ) ภายในปูนปั้นบรรจุอัฐิธาตุของพระครูบุญญาภินันท์ (บุญชู จนฺทสิริ)
ทางรถไฟสายจีน-ลาว
ทางรถไฟสายจีน-ลาว มีความยาวประมาณ 53000 กิโลเมตร เริ่มต้นจากด่านบ่อหาน เขตปกครองตนเองชนชาติไท สิบสองปันนา เข้าสู่ประเทศลาวที่บ่อเต็น ผ่านเมืองหลวงพระบางและสิ้นสุดที่เวียงจันทน์ เริ่มโครงการก่อสร้างเมื่อวันที่ 28 ตุลาคม พ.ศ. 2553 คาดว่าจะแล้วเสร็จในปี พ.ศ. 2558
วันอาทิตย์นองเลือด
วันอาทิตย์นองเลือด หรือ วันอาทิตย์ทมิฬ () เป็นเหตุการณ์ที่เกิดขึ้นเมื่อวันที่ ที่กรุงเซนต์ปีเตอร์สเบิร์ก ประเทศรัสเซีย ซึ่งเป็นเหตุการณ์ที่ทหารของพระเจ้าซาร์นิโคลัสที่ 2 แห่งรัสเซีย ได้สลายการชุมนุมของประชาชนใต้การนำของบาทหลวงกาปอง จนทำให้มีผู้เสียชีวิตจำนวนมาก
ซึ่งตัวเลขผู้เสียชีวิตนั้นไม่แน่นอน เจ้าหน้าที่ของพระเจ้าซาร์ได้บันทึกไว้ว่ามีผู้เสียชีวิตถึง 96 คน บาดเจ็บอีก 333 คน แต่บางข้อมูลแหล่งบอกว่ามีผู้เสียชีวิตมากกว่า 4,000 คนเลยทีเดียว ซึ่งเหตุการณ์นี้ก็ได้เป็นสาเหตุหนึ่ง ที่นำมาสู่การปฏิวัติรัสเซียในปี 1905
เมสัน ไรอัน
แบร์รี กริฟฟิทส์ (Barri Griffiths) เกิดวันที่ 13 มกราคม ค.ศ. 1982 เป็นนักมวยปล้ำอาชีพชาวเวลส์ อดีตสังกัดWWEในชื่อ เมสัน ไรอัน (Mason Ryan) นอกจากนี้เขายังมีใบหน้าคล้ายกับบาทิสตาอีกด้วย
เขาฝึกมวยปล้ำตั้งแต่ปี 2006 และปล้ำในประเทศเกือบ 100 แมตช์รวมทั้งเคยปล้ำในประเทศอียิปต์และเวเนซุเอล่า ในปี 2009 ไรอันได้ไปฝึกกับฟลอริดาแชมเปียนชิปเรสต์ลิง(FCW) แค่เพียงปีเดียวเขาก็ได้คว้าแชมป์เฮฟวี่เวท FCW มาครองในวันที่ 22 กรกฎาคม 2010
เขาเปิดตัวใน WWE ครั้งแรก ในบทฝ่ายอธรรมและเข้าร่วมเป็นสมาชิกกลุ่มเดอะนิวเน็กซัสโดยซีเอ็ม พังก์เป็นหัวหน้ากลุ่ม ในรอว์ (14 มีนาคม 2011) ได้แพ้ให้กับแรนดี ออร์ตัน หลังแมตช์ถูกออร์ตันเตะเข้าไปที่ศีรษะจนต้องพักไป และได้กลับมาเล่นงานออร์ตันในรอว์ (11 เมษายน 2011) ในโอเวอร์เดอะลิมิต (2011)ได้จับคู่กับซีเอ็ม พังก์ชิงแชมป์แท็กทีม WWEกับบิ๊กโชว์และเคน แต่ก็ไม่ได้แชมป์มาครอง ต่อมาก็ได้รับบาดเจ็บและต้องพักการปล้ำ
เขาได้กลับมาในบทฝ่ายธรรมะ ในเซอร์ไวเวอร์ซีรีส์ (2011) ได้เข้าร่วมทีมของแรนดี ออร์ตันแพ้ทีมของเวด บาร์เร็ตต์แบบแท็กทีม 5 ต่อ 5 วันที่ 30 เมษายน 2014 ได้ถูกไล่ออกจาก WWE และไปอยู่สมาคมอิสระในเวลาต่อมา
มาเอบาชิ
มาเอบาชิ () เป็นเมืองหลักของจังหวัดกุมมะ ประเทศญี่ปุ่น มีขนาดพื้นที่ทั้งสิ้น 311.64 ตารางกิโลเมตร ก่อตั้งขึ้นเมื่อวันที่ 1 เมษายน ค.ศ. 1892 โดยซามูไรนามว่า มากูบะ คาวาอิ ในปี ค.ศ. 2010 มีจำนวนประชากรประมาณ 344,871 คน
คิสซิงยู
"คิสซิงยู" () เป็นซิงเกิลที่สามของเกิร์ลกรุปจากเกาหลีใต้ เกิลส์เจเนอเรชัน จากอัลบั้มเปิดตัว "เกิลส์เจเนอเรชัน" วางจำหน่ายในต้นปี ค.ศ. 2008 ซิงเกิลนี้สามารถขึ้นถึงอันดับหนึ่งทั้งในรายการ "อินกิกาโย" ทางช่องเอสบีเอส และ "เอ็ม! เคาต์ดาวน์" ทางช่องเอ็มเน็ต เพลงนี้ยังเป็น "เพลงแห่งเดือน" ในเดือนกุมภาพันธ์ ค.ศ. 2008 ของรายการ "มิวสิกแบงก์" ทางช่องเคบีเอส
มิวสิกวิดีโอเพลงได้ดงแฮจากวงซูเปอร์จูเนียร์มาร่วมแสดง วิดีโอดังกล่าวมีธีมเป็นลูกกวาด โดยสมาชิกทั้งหมดจะแต่งกายด้วยชุดสีขาวและเต้นรำในขณะที่ถืออมยิ้ม ซึ่งได้ปล่อยมิวสิกวิดีโอออกมาในวันที่ 14 มกราคม ค.ศ. 2008
ในเดือนมกราคม ค.ศ. 2008 ได้มีการประกาศให้บุคคลทั่วไปสามารถส่งเพลง "คิสซิงยู" ฉบับรีมิกซ์ของตนเอง ไปยังเว็บไซต์ โดยมีโอกาสที่จะเป็นเพลงที่จะปล่อยอย่างเป็นทางการ รีมิกซ์ที่ผ่านการรับเลือกทั้ง 4 เพลง ถูกปล่อยในเดือนมกราคม ปีเดียวกัน สำหรับรีมิกซ์ฉบับ The Skool Rock ซึ่งเป็นฉบับที่ได้รับรางวัลชนะเลิศ ถูกรวมอยู่ในอัลบั้มเปิดตัวของเกิลส์เจเนอเรชันในรุ่นจำหน่ายซ้ำ "เบบีเบบี" (2008)
Goodbye Lullaby
Goodbye Lullaby เป็นสตูดิโออัลบั้มที่สี่กำลังจะมาถึงโดยแคนาดา Avril Lavigne วางขายเมื่อ 8 มีนาคม 2011 ผ่านทาง RCA Records
เกิลส์เจเนอเรชันเอเชียทัวร์อินทูเดอะนิวเวิลด์
เกิลส์เจเนอเรชันเอเชียทัวร์อินทูเดอะนิวเวิลด์ () เป็นทัวร์คอนเสิร์ตแรกของเกิร์ลกรุปจากเกาหลีใต้ เกิลส์เจเนอเรชัน แม้ว่าคอนเสิร์ตแรกกำหนดให้จัดขึ้นที่เกาหลีใต้ แต่เกิลส์เจเนอเรชัน ก็ได้เริ่มคอนเสิร์ตที่ต่างประเทศก่อน คือ ที่เซี่ยงไฮ้ ประเทศจีน ในเดือนเมษายน ค.ศ. 2010
เอสเอ็มเอ็นเตอร์เทนเมนต์ได้ประกาศเรื่องทัวร์คอนเสิร์ตครั้งนี้ในเดือนพฤศจิกายน ค.ศ. 2009 บัตรคอนเสิร์ตของทัวร์ครั้งนี้ ได้เริ่มจำหน่ายในวันที่ 19 พฤศจิกายน ปีเดียวกัน และบัตรทั้งหมดก็ขายหมดในเวลาเพียง 3 นาที
การทัวร์ครั้งนี้ แต่เดิมจัดให้มีการแสดงทั้งหมด 2 ครั้ง ในวันที่ 19 และ 20 ธันวาคม ค.ศ. 2009 แต่ต่อมาก็ได้มีการประกาศออกมาว่า จะมีการแสดงอีกรอบในวันที่ 27 และ 28 กุมภาพันธ์ ค.ศ. 2010 โดยการแสดงซ้ำรอบนี้ มีความแตกต่างเพียงเล็กน้อยจากคอนเสิร์ตครั้งก่อนในเดือนธันวาคม ค.ศ. 2009
คอนเสิร์ตครั้งต่อไปกำหนดไว้ในวันที่ 24 กรกฎาคม ค.ศ. 2010 โดยจัดขึ้นที่กรุงเทพมหานคร ประเทศไทย แต่ก็ต้องเลื่อนออกไปอย่างไม่มีกำหนด อันเนื่องมาจาก การชุมนุมของ นปช. ในขณะนั้น
อัลบั้มบันทึกการแสดงสด "Into the New World" ก็ได้ทำการบันทึกจากทัวร์คอนเสิร์ตในครั้งนี้ และออกวางจำหน่ายในวันที่ 30 ธันวาคม ค.ศ. 2010 ในเกาหลีใต้
ทริสทันอุนท์อีซ็อลเดอ
ทริสทันอุนท์อีซ็อลเดอ () เป็นอุปรากรภาษาเยอรมันความยาว 3 องก์ แต่งคำร้องและทำนองโดยริชชาร์ท วากเนอร์ ดัดแปลงมาจากตำนานในยุคกลางเรื่อง "ทริสทัน" ของก็อทฟรีท ฟ็อน ชตรัสบวร์ค
เนื้อเรื่องกล่าวถึงเรื่องราวในคริสต์ศตวรรษที่ 6 เกี่ยวกับความรักต้องห้ามของ ทริสตัน อัศวินหนุ่ม กับอีซูลต์ เจ้าสาวของกษัตริย์มาร์กแห่งคอร์นวอลล์ผู้เป็นลุง เป็นตำนานเคลต์ที่เล่าขานกันยุโรป และคาดว่ามีอิทธิพลต่อเรื่องราวเชิงโรแมนซ์ของลันซล็อตกับกุยนิเวียร์ ในเรื่องตำนานกษัตริย์อาเธอร์
วากเนอร์ประพันธ์เรื่องนี้โดยได้รับอิทธิพลมาจากเรื่องส่วนตัว เกี่ยวกับกับความผูกพันเชิงชู้สาวกับมาทิลเดอ เวเซินด็องค์ (Mathilde Wesendonck, ค.ศ. 1828–1902) ภรรยาของอ็อทโท เวเซินด็องค์ พ่อค้าผ้าไหมผู้สนับสนุนผลงานของวากเนอร์ ในขณะที่ตัววากเนอร์ก็ยังสมรสอยู่กับมินนา (Wilhelmine "Minna" Planer, ค.ศ. 1809–1866) ภรรยาคนแรก ต่อมาชีวิตสมรสของมินนากับวากเนอร์ก็จบลงเมื่อเธอค้นพบจดหมายรักที่วากเนอร์เขียนถึงมาทิลเดอ เธอตัดสินใจแยกกันอยู่กับวากเนอร์ใน ค.ศ. 1858 และหย่าขาดกันใน ค.ศ. 1862 หลังจากแต่งงานกันมากว่า 30 ปี
วากเนอร์แต่ง "ทริสทันอุนท์อีซ็อลเดอ" ระหว่าง ค.ศ. 1856–1859 และจัดแสดงรอบปฐมทัศน์เมื่อวันที่ 10 มิถุนายน ค.ศ. 1865 ที่มิวนิก โดยส่วนตัวเขาไม่เรียกผลงานชิ้นนี้ว่าเป็นอุปรากร แต่เรียกว่าเป็น "Handlung" (แปลว่า เรื่องดรามา)
สู้ยิบตา
สู้ยิบตา เป็นละครบู๊ ของบริษัท ทีวีซีน แอนด์ พิคเจอร์ จำกัด ผลงานของณัฏฐนันท์ ฉวีวงษ์ สร้างจากบทประพันธ์นวนิยายของปิ่นเพชร บทโทรทัศน์โดย วิน ธนวัช นำแสดงโดย อธิชาติ ชุมนานนท์, วรฤทธิ์ เฟื่องอารมย์, พรชิตา ณ สงขลา และหยาดทิพย์ ราชปาล ออกอากาศทุกวันจันทร์-อังคาร เริ่มออกฉายวันแรกทางสถานีโทรทัศน์ไทยทีวีสีช่อง 3 วันที่ 8 ธันวาคม พ.ศ. 2552 และฉายตอนสุดท้ายเมื่อวันที่ 18 มกราคม พ.ศ. 2553 กำกับการแสดงโดย วีระชัย รุ่งเรือง ในปี พ.ศ. 2560 ช่อง 3 เอสดี ได้นำมารีรันอีกครั้ง ออกอากาศทุกวันจันทร์ - ศุกร์ เวลา 10.30 - 11.45 น. เริ่มตอนแรก วันจันทร์ที่ 9 ตุลาคม พ.ศ. 2560
ทันฮ็อยเซอร์
ทันฮ็อยเซอร์ () หรือชื่อเต็มว่า ทันฮ็อยเซอร์อุนท์แดร์เซ็งเงอร์ครีคเอาฟ์วาร์ทบวร์ค (, "ทันฮ็อยเซอร์กับการประกวดร้องเพลงที่วาร์ทบวร์ค") เป็นอุปรากรภาษาเยอรมัน
"ทันฮ็อยเซอร์อุนท์แดร์เซ็งเงอร์ครีคเอาฟ์วาร์ทบวร์ค" เป็นอุปรากรภาษาเยอรมันความยาว 3 องก์
ประพันธ์ทำนองและคำร้องโดยริชชาร์ท วากเนอร์ โดยนำเค้าโครงมาจากบทกวี "Elementargeister" ของไฮน์ริช ไฮเนอ (ค.ศ. 1797–1856) ที่ดัดแปลงมาจากตำนานพื้นบ้านเยอรมนี และเรื่อง "The Singer's Contest" ของเอ. เท. อา. ฮ็อฟมัน และเรื่องอื่น ๆ อีกหลายเรื่อง เกี่ยวกับตำนานของวีนัส
ในคริสต์ศตวรรษที่ 13 ชายหนุ่มรูปงามชื่อไฮน์ริช ทันฮ็อยเซอร์ ถูกเทพีวีนัสกักขังไว้ในหุบเขาลึกลับชื่อ วีนัสเบิร์ก วีนัสพยายามยั่วยวนและขอความรักจากทันฮ็อยเซอร์ แต่ตัวเขาปฏิเสธและเรียกร้องหาอิสรภาพ เขาประกาศว่าจิตวิญญาณของเขานั้นมั่นคงต่อพระแม่มารี ด้วยคำประกาศนั้น ทำให้วีนัสเบิร์กและเหล่าบริวารของวีนัสมลายหายไปในทันที ทันฮ็อยเซอร์พบตัวเองอยู่ในแคว้นทือริงเงิน ขณะนั้นลอร์ดแฮร์มัน เจ้าของปราสาทวาร์ทบวร์คแห่งทือริงเงินได้จัดการประกวดประชันร้องเพลง โดยผู้ชนะเลิศจะได้รับพรหนึ่งประการจากแอร์เฌแบ็ต หลานสาวของลอร์ดแฮร์มัน
วากเนอร์เริ่มร่างเค้าโครงเรื่อง "ทันฮ็อยเซอร์" ระหว่างเดือนมิถุนายน-กรกฎาคม ค.ศ. 1842 และเขียนบทร้องเสร็จในเดือนเมษายนปีถัดมา จากนั้นจึงเริ่มประพันธ์ดนตรีจนแล้วเสร็จเมื่อวันที่ 13 เมษายน ค.ศ. 1845 โดยท่อนโอเวอร์เชอร์ที่มีชื่อเสียงได้รับการประพันธ์แยกต่างหาก แล้วเสร็จหลังสุด รอบปฐมทัศน์จัดแสดงเป็นครั้งแรกที่เมืองเดรสเดินในวันที่ 19 ตุลาคม ค.ศ. 1845 แต่ไม่ประสบความสำเร็จเท่าเรื่อง "รีเอ็นท์ซี" ผลงานชิ้นก่อนหน้าของวากเนอร์
วากเนอร์ได้ปรับปรุงผลงานชิ้นนี้ตลอดมาจนถึง ค.ศ. 1860 และได้รับการร้องขอจากจักรพรรดินโปเลียนที่ 3 ให้ดัดแปลงเป็นพิเศษสำหรับจัดแสดงโดยคณะอุปรากรปารีส ที่โรงอุปรากร Salle Le Peletier ปารีส เพื่อเป็นเกียรติแก่เพาลีเนอ ฟ็อน เม็ทเทอร์นิช ภริยาของเอกอัครราชทูตออสเตรียประจำกรุงปารีส การแสดงครั้งนี้จัดขึ้นเมื่อวันที่ 13 มีนาคม ค.ศ. 1861
เชียงใหม่นิวส์
เชียงใหม่นิวส์ เป็น หนังสือพิมพ์รายวันท้องถิ่น ที่นำเสนอข่าวสำหรับ 8 จังหวัดภาคเหนือ ของไทย ก่อตั้งโดย วรกร ตันตรานนท์ ออกจำหน่ายเป็นครั้งแรก เมื่อวันเสาร์ที่ 14 มิถุนายน พ.ศ. 2534
อาหารซาอุดีอาระเบีย
อาหารซาอุดิอาระเบีย ที่มีชื่อเสียงได้แก่ เนื้อแกะ ไก่ย่าง ถั่วชิกพีทอด (falafel) เนื้อแกะปรุงหั่นบาง ๆ (shawarma) mutabbaq และ Ful medames ขนมปังไร้เชื้อแบบอาหรับ (khobz; خبز) นิยมรับประทานเกือบทุกมื้อและใช้เป็นภาชนะหรือห่อหุ้มอาหารด้วย Kabsa ซึ่งเป็นข้าวหุงกับไก่หรือเนื้อแกะเป็นที่นิยมและถือเป็นสัญลักษณ์ ร้านกาแฟแบบดั้งเดิมยังเป็นที่แพร่หลายแต่กำลังถูกแทนที่ด้วยร้านกาแฟสไตล์ตะวันตก ชาแบบอาหรับเป็นสิ่งที่มีชื่อเสียง นิยมดื่มระหว่างการพบปะทั้งเป็นทางการและไม่เป็นทางการ โดยชาเป็นชาดำ ไม่ใส่นม มีการปรุงแต่งกลิ่นด้วยสมุนไพร
ส่วนผสมพื้นฐานของอาหารซาอุรวมถึงข้าวสาลี ข้าว ไก่ ถั่ว Fava โยเกิร์ต ซาอุดีอาระเบียบริโภคไก่จำนวนมากที่สุดในโลกที่ค่าเฉลี่ย 88.2 ปอนด์ต่อคนต่อปี แกะนิยมใช้เลี้ยงแขกหรือรับประทานในช่วงวันหยุด นมที่บริโภคมาจากแพะ แกะ และนมอูฐ การบริโภคโยเกิร์ตมีทั้งทำให้เป็นเครื่องดื่มชนิด kefir ที่เรียกว่าลาบันซึ่งเป็นเครื่องดื่มและใช้ในการเตรียมซอส
กฎหมายอิสลามห้ามรับประทานเนื้อหมูและดื่มเครื่องดื่มแอลกอฮอล์และมีการบังคับใช้กฎหมายนี้ทั่วประเทศซาอุดิอารเบีย ตามกฎหมายอิสลาม สัตว์ที่นำมาบริโภคต้องได้รับการฆ่าในลักษณะเฉพาะตามหลักกฎหมายอิสลาม
ช็อกโกแลตเลิฟ
ช็อกโกแลตเลิฟ () เป็นดิจิทัลซิงเกิลของเกิร์ลกรุปจากเกาหลีใต้ เกิลส์เจเนอเรชันและ f(x) โดยเป็นการประชาสัมพันธ์โทรศัพท์ช็อกโกแลตรุ่นใหม่ ยี่ห้อแอลจีไซออน () โดยวางจำหน่ายเมื่อวันที่ 7 ตุลาคม ค.ศ. 2009 ส่วนโฆษณาทางโทรทัศน์ก็ได้เผยแพร่ครั้งแรกในวันที่ 10 ตุลาคม ปีเดียวกัน เพลงนี้มี 2 ฉบับด้วยกัน คือ ฉบับเรโทรป็อป ร้องโดยเกิลส์เจเนอเรชัน และฉบับอิเล็กโทรป็อป ร้องโดย f (x) เพลงนี้ผลิตโดย Bloodshy & Avant
ทั้งเกิลส์เจเนอเรชันและ f(x) ได้ประชาสัมพันธ์ซิงเกิลนี้ในหลายสื่อ
เพลงนี้ได้นำไปแสดงในหลายงาน สำหรับการแสดงครั้งที่มีชื่อเสียงที่สุด คือ ที่เอเชียทัวร์ของเกิลส์เจเนอเรชัน ครั้งที่ 1: อินทูเดอะนิวเวิลด์
ลี ฮยองเทก
ลี ฮย็องเทก (; ) เกิดวันที่ 3 มกราคม ค.ศ. 1976 เป็นนักเทนนิสชาวเกาหลีใต้ที่ได้อำลาวงการ ลีได้รับการจัดอันดับให้เป็นมือวางอันดับที่ 36 ของโลกในประเภทเดี่ยว ที่เขาประสบความสำเร็จในเดือนสิงหาคม ค.ศ. 2007
ลีเกิดในหมู่บ้านที่มีการทำฟาร์มมันฝรั่งในเขตฮงซง ประเทศเกาหลีใต้ เขาเริ่มเล่นเทนนิสตั้งแต่อายุเก้าขวบกับครูที่โรงเรียน ภายหลังจากอำลาวงการแล้ว เขาได้เริ่มโครงการสถานศึกษาของเขาเอง ซึ่งมีชื่อว่า "วิทยาลัยลี ฮย็องเทก" ที่จังหวัดกังวอน
ในบางช่วง ลีได้เข้าแข่งขันประเภทคู่ร่วมกับชาวอเมริกันเชื้อสายเกาหลีที่มีชื่อว่า เควิน คิม ซึ่งเป็นคู่ที่สามารถเข้าถึงรอบที่สามของรายการเฟรนช์โอเพ่น 2005
ลีถนัดขวาและการเล่นแบ็คแฮนด์ด้วยมือข้างเดียว เขาเชื่อว่าการใช้แบ็คแฮนด์เป็นการเล่นที่ดีที่สุดสำหรับเขา พื้นสนามที่เขาชอบมากที่สุดคือพื้นสนามแบบฮาร์ดคอร์ท แม้ว่าพื้นสนามที่พบในประเทศเกาหลีจะเป็นพื้นแบบดิน เขาได้รับการฝึกฝนจากเพื่อนร่วมชาติและเป็นอดีต ATP มืออาชีพที่มีชื่อว่า ยูน ยังอิล (ตั้งแต่เดือนมีนาคม ค.ศ. 2006)
อามางาซากิ
อามางาซากิ () เป็นเมืองอุตสาหกรรมในจังหวัดเฮียวโงะ ประเทศญี่ปุ่น ก่อตั้งขึ้นเมื่อวันที่ 1 เมษายน ค.ศ. 1916 มีจำนวนประชากรประมาณ 460,261 คน แต่ในปี ค.ศ. 1971 เคยมีจำนวนประชากรถึง 554,000 คน
ประพจน์
ในตรรกศาสตร์และปรัชญา ประพจน์ () หมายถึงประโยคบอกเล่า (หรือประโยคปฏิเสธเชิงบอกเล่า) ที่มีเนื้อหาหรือความหมาย หรือหมายถึงรูปแบบของสัญลักษณ์ เครื่องหมาย หรือเสียงที่ทำให้เกิดประโยคบอกเล่าที่มีความหมาย ความหมายของประพจน์รวมไปถึงสมบัติที่บอกได้ว่าเป็นความจริงหรือความเท็จ (ตีความด้วยค่าความจริง) และประพจน์เช่นนั้นถือว่าเป็น truthbearer ส่วนประโยคคำถาม คำสั่ง ขอร้อง คำอุทาน หรือประโยคที่ไม่สามารถระบุค่าความจริงได้ ไม่เป็นประพจน์
เย จี-ว็อน
เย จี-ว็อน (; ) เกิดวันที่ 1 กุมภาพันธ์ ค.ศ. 1973 ที่โซล ประเทศเกาหลีใต้ เป็นนักแสดงชาวเกาหลีใต้ เธอสำเร็จการศึกษาจากสถาบันศิลปะแห่งโซล (แขนงวิชาบันเทิงออกอากาศ) ในค.ศ. 1996 เธอเข้าร่วมการแสดง มาแดงโนรี ซึ่งเป็นการแสดงกลางแจ้งแบบดั้งเดิมของเกาหลี ของมุนวาบรอดคาสติ้งคอร์ปอเรชั่น (MBC) ในชุด ฮวังจินฮี (황진희) ในค.ศ. 2002 เธอได้รับรางวัล อินชอนชุนซาฟิล์มเฟสติวัล No.10 ในสาขานักแสดงสมทบหญิงยอดเยี่ยม และปีเดียวกันนี้ เธอได้รับรางวัล ปูซานฟิล์มคริทิกโซไซตี้ ในสาขานักแสดงสมทบหญิงยอดเยี่ยม และในปัจจุบัน เธอได้รับเลือกให้รับบทนำในภาพยนตร์เรื่อง "วอนโดนเตะ!!" โดยร่วมแสดงคู่กับโช แจฮุน ซึ่งเธอเริ่มถ่ายทำภาพยนตร์ชุดดังกล่าวตั้งแต่เดือนตุลาคม ค.ศ. 2010
ฟีนาเซติน
ฟีนาเซติน เป็นยาแก้ปวดที่ครั้งหนึ่งเคยใช้อย่างแพร่หลาย แต่ว่าการใช้ตัวยานี้ลดลงเนื่องจากผลข้างเคียง
ฟีนาเซติน เริ่มจัดจำหน่ายในปี ค.ศ.1887 โดยใช้เป็นยาแก้ปวดเป็นหลัก เป็นยาลดไข้ที่ผลิตจากการสังเคราะห์ตัวแรก และเป็นหนึ่งในยาแก้ปวดชนิด non-opioid ที่ไม่มีฤทธิ์แก้อักเสบ
มีรายว่ามีการส้งเคราะห์ตัวยาตัวนี้ครั้งแรกในปี ค.ศ.1878 โดยฮาร์มอน นอร์โธรป มอร์ส.
ฟีนาเซตินสามารกสังเคราะห์โดย การสังเคราะห์ของวิลเลียมสันจาก เอทิลไอโอไดด์ พาราเซตามอลและ อันไฮดรัส โปแทสเซียมคาร์บอเนต โดยในปฏิกิริยามี2-บูทาโนน จนได้สารผลิตภัณฑ์ดิบ ซึ่งจะต้องถูกตกผลึกจากน้ำอีกครั้ง
ฟีนาเซตินถูกใช้อย่างแพร่หลายจนถึงประมาณยุคแปดสิบของศตวรรษที่ 20 โดยใช้ในรูปแบบของ "A.P.C." หรือ aspirin-phenacetin-caffeine compound analgesicซึ่งบรรเทาไข้และแก้ปวด อย่างไรก็ตาม องค์การอาหารและยาสหรัฐ ได้สั่งห้ามจำหน่ายและเรียกคืนยาที่มีส่วนผสมของฟีนาเซตินในเดือนพฤศจิกายน ค.ศ.1983 โดยให้เหตุผลว่าเป็นสารก่อมะเร็ง และทำลายไต (ตามประกาศที่ 5, 1983 (48 FR 45466))ยาหลายยี่ห้อที่เคยมีฟีนาเซตินผสมอยู่ก็เปลี่ยนไปใช้สารตัวอื่นแทน ยายี่ห้อสำคัญที่เคยมีฟีนาเซตินคือSaridonของบริษัทยาRoche ซึ่งปรับปรุงสูตรใหม่ใน ค.ศ.1983 ให้มีโปรปิฟินาโซน พาราเซตามอล และ คาเฟอีน ยาCoricidinก็ได้แก้สูตรยาใหม่เพื่อให้ไม่มีฟีนาเซตินเช่นกัน พาราเซตามอลเป็นสารเมทอบอไลท์ของฟีนาเซตินซึ่งมีสรรพคุณ แก้ปวดและลดไข้ แต่การทำสูตรยาใหม่ทำให้ไม่มีปรากฏว่ามีความความเสี่ยงต่อการก่อมะเร็งเหมือนฟีนาเซติน
ฟีนาเซตินในปัจจุบันมีข่าวว่าถูกใชเป็นยาผสมในโคเคนในสหราชอาณาจักร โดยอ้างว่ามีลักษณะทางกายภาพคล้ายคลีงกับสิ่งเสพติดดังกล่าว
จากการสูดดม: เป็นพิษเล็กน้อย มีการดูดซับที่รวดเร็ว มีอาการคล้ายจากการกลืน
จากการกลืน: เป็นพิษเล็กน้อย ตัวเขียว วิงเวียนศริษะ หายใจไม่ออก สามารถทำให้เกิดหัวใจวาย เป็นพิษต่อตับและไต
จากการสำผัสทางผิวหนัง:ไม่มีข้อมูลว่าเป็นพิษ แต่มีความเป็นไปได้ว่ามีการระคายเคืองเล็กน้อยหลังจากการสำผัสเป็นเวลานาน
จากการสำผัสกับตา: ไม่มีข้อมูลว่าเป็นพิษ แต่มีความเป็นไปได้ว่ามีการระคายเคือง
จากการใชเป็นเวลานาน:ปวดท้อง ปวดศีรษะ ตัวเขียว สามารถมีอาการวิงเวียนศริษะ และมีการรายงานว่าเป็นพิษแก่ตับ ไตและทางเดินอาหาร
ผู้มีโรคประจำตัวอื่นๆอยู่แล้ว: ผู้ที่มีปัญหาเกี่ยวกับตา ตับ ไต และทางเดินหายใจมีความเสี่ยงต่อพิษของยาสูง
อื่นๆ: ฟีนาซีตินซึมซับดีทางทวารหนัก 75-80เปอร์เซนต์ทำการเมทาบอไลต์เป็นพาราเซตามอล แต่เมื่ออยู่ในเส้นทางเมทอบอลิซึมนี้ทำให้เพิ่มสารเมทอบอไลท์ทางทวารหนัก ซึ่งคือ metahemoglobinizant และ hemolizant ซึ่งถูกขับถ่ายทางทวารหนัก
ดอกป๊อปปี้
ดอกป๊อปปี้ เป็นพืชในวงศ์ Papaveraceae ที่ออกดอก ดอกป๊อปปี้จะประกอบด้วย 4-6 ใบ มีสีสันแตกต่างกันไปขึ้นอยู่กับพันธุ์ บางพันธุ์อาจมีลวดลาย ดอกป๊อปปี้แดง (พันธุ์ Papaver rhoeas) เป็นวัชพืชพันธุ์หนึ่งในยุโรป ใช้เป็นสัญลักษณ์ของทหารผ่านศึกตั้งแต่สมัยสงครามโลกครั้งที่หนึ่ง เพราะเป็นดอกที่ขึ้นมาเองระหว่างสนามรบ เพราะในสนามรบมีดินที่ดี
พืชที่เรียกว่าป๊อบปี้พบในหลายสกุลของวงศ์ Papaveraceae ได้แก่:
ฝิ่น
ฝิ่น (Opium) เป็นสารประกอบชนิดหนึ่ง ซึ่งได้จากยางของผลฝิ่น ในเนื้อฝิ่นมีสารเคมีผสมอยู่มากมายประกอบด้วย โปรตีน เกลือแร่ ยางและกรดอินทรีย์เป็นแอลคะลอยด์ (Alkaloid) ซึ่งเป็นตัวการสำคัญ ที่ทำให้ฝิ่นกลายเป็นสารเสพติดให้โทษร้ายแรง ออกฤทธิ์กดระบบประสาท จัดเป็นยาเสพติดให้โทษประเภท 2 ตามพระราชบัญญัติยาเสพติดให้โทษ พ.ศ. 2522 โดยผู้ที่เสพจะมีอาการจิตใจเลื่อนลอย ง่วง ซึม แก้วตาหรี่ พูดจาวกวน ความคิดเชื่องช้า ไม่รู้สึกหิว ชีพจรเต้นช้า
แอลคะลอยด์ในฝิ่นแบ่งแยกได้เป็น 2 ประเภท คือ
ประเภทที่ 1 ออกฤทธิ์ทำให้เกิดอาการมึนเมาและเป็นยาเสพติดให้โทษโดยตรง แอลคะลอยด์ประเภทนี้ทางเภสัชวิทยาถือว่าเป็นยาทำให้นอนหลับ (Hypnotic) แอลคะลอยด์ที่เป็นสารเสพติดซึ่งออกฤทธิ์ตัวสำคัญที่สุดในฝิ่น คือ มอร์ฟีน (Morphine)
ประเภทที่ 2 ออกฤทธิ์ทำให้กล้ามเนื้อเรียบหย่อนคลายตัว ซึ่งในทางเภสัชวิทยาถือว่าแอลคะลอยด์ในฝิ่นประเภทนี้ไม่เป็นสารเสพติดแต่มีฤทธิ์ทำให้กล้ามเนื้อของร่างกายหย่อนคลายตัว ซึ่งมีปาปาเวอร์รีน (Papaverine) เป็นตัวสำคัญ
              ฝิ่นเป็นพืชล้มลุกขึ้นในที่สูงกว่าระดับน้ำทะเลประมาณ 3,000 ฟุตขึ้นไป เป็นยาเสพติดที่เป็นต้นตอของยาเสพติดร้ายแรง เช่น มอร์ฟีน เฮโรอีน และโคเคอีน มีการลักลอบปลูกฝิ่นมากทางภาคเหนือของประเทศไทยบริเวณแนวพรมแดน ที่เรียกว่าสามเหลี่ยมทองคำเนื้อฝิ่นได้มาจากยางของผลฝิ่นที่ถูกกรีดจะมีสีขาว เมื่อถูกอากาศจะมีสีคล้ำลง กลายเป็นยางเหนียวสีน้ำตาลไหม้ หรือดำ มีกลิ่นเหม็นเขียวและรสขม เรียกว่า ฝิ่นดิบ ส่วนฝิ่นที่มีการนำมาใช้เสพ เรียกว่า ฝิ่นสุก ได้มาจากการนำฝิ่นดิบไปต้มหรือเคี่ยวจนสุก
ฝิ่นมีองค์ประกอบทางเคมีเป็นอัลคาลอยด์มากกว่า 30 ชนิด ที่สำคัญและในปัจจุบันยังใช้ประโยชน์ในทางการแพทย์ ได้แก่
วัชพืช
วัชพืช () เป็นพืชที่ขึ้นมาเองตามธรรมชาติในไร่ในสวน โดยที่ผู้ดูแลไม่ต้องการ ส่วนใหญ่ไม่มีมูลค่าทางเศรษฐกิจ หรือมีน้อย มักสร้างความเสียหายให้พืชเศรษฐกิจ เช่น แย่งอาหาร แต่หารู้ไม่ว่าวัชพืชที่ไม่ต้องการนั้น อุดมไปด้วยธาตุอาหารพืช ทั้งธาตุหลักและธาตุรองครบถ้วน และมีแมกนีเซียม อันเป็นส่วนที่พืชเศรษฐกิจของคุณต้องการ เพียงคุณตัดมาหมัก คุณก็ไม่ต้องใช้เงินเพื่อซื้อปุ๋ยแพง ๆ เลย เพราะธาตุอาหารมันเทียบกับวัชพืชไม่ได้เลย
หญ้า จัดเป็นวัชพืชชนิดหนึ่งหากขึ้นตามสวนไร่นา โดยแย่งสารอาหารไปจากพืชหลักที่ปลูก แต่ถ้าเจ้าของสวนตั้งใจให้หญ้าขึ้น เช่นตามสนามกอล์ฟ หญ้าจะไม่นับว่าเป็นวัชพืช
วัชพืชสามารถแบ่งได้เป็น วัชพืชใบแคบ ซึ่งอยู่ในวงศ์ Poaceae และ วัชพืชใบกว้าง ซึ่งมีอยู่หลายวงศ์รวมถึงวงศ์ Cyperaceae
ครรภ์มานน้ำ
ครรภ์มานน้ำ () เป็นภาวะที่มารดาที่ตั้งครรภ์มีปริมาณของน้ำคร่ำในถุงน้ำคร่ำมากกว่าปกติ อาจทำให้มีความเสี่ยงต่อการเกิดภาวะแทรกซ้อนอื่นๆ ของการตั้งครรภ์ได้ ทั่วไปมักวินิจฉัยจากการตรวจด้วยคลื่นเสียงความถี่สูง
อุบัติการณ์ของครรภ์มานน้ำในเวชปฏิบัติทางสูติศาสตร์โดยทั่วไปอยู่ที่ระหว่างร้อยละ 0.2-1.6 ซึ่งแตกต่างกันไปขึ้นกับเกณฑ์การวินิจฉัย กลุ่มประชากรที่นำมาศึกษาอุบัติการณ์ อายุครรภ์ และปัจจัยอื่นๆ การศึกษาวิจัยครั้งหนึ่งทำกับการตั้งครรภ์เดี่ยว 93,332 ครรภ์ ที่คลอดในโรงพยาบาลแห่งหนึ่งในปี ค.ศ. 1991-1997 พบว่ามีการวินิจฉัยครรภ์มานน้ำจากการตรวจด้วยคลื่นเสียงความถี่สูงก่อนการคลอด 708 ครรภ์ (คิดเป็นร้อยละ 0.7 ของการคลอด) โดยในจำนวนนี้พบครรภ์มานน้ำระดับเป็นน้อย ปานกลาง และรุนแรง อยู่ที่ร้อยละ 66, 22 และ 12 ตามลำดับ
โคจิ (เมือง)
โคจิ () เป็นเมืองหลักของจังหวัดโคจิ บนเกาะชิโกกุ ประเทศญี่ปุ่น ประชากรมากกว่า 40 % ของจังหวัดอาศัยอยู่ในบริเวณนี้ ในวันที่ 31 พฤษภาคม 2008 คาดว่ามีจำนวนประชากรประมาณ 340,361 คน
พื้นที่บริเวณเมืองโคจิมีความแตกต่างทางด้านภูมิศาสตร์ถึงสามแบบ ในบริเวณเขตที่อยู่อาศัยขนาดใหญ่เป็นที่ราบทอดตัวยาวทางตอนเหนือของอ่าวอูราโดะ มีลักษณะเป็นที่ราบตะกอนน้ำพาแคบๆ มีแม่น้ำหลายสายไหลผ่าน เช่น แม่น้ำคางามิ แม่น้ำโคกูบุ ที่ราบดังกล่าวมีอาณาเขตติดกับภูเขาทางทิศเหนือและเทือกเขายาวตั้งแต่ทิศตะวันตกถึงทิศใต้
อิจิโร่ ซูซูกิ
อิจิโร่ ซูซูกิ (, すずきいちろう) เกิดเมื่อวันที่ 22 ตุลาคม ค.ศ. 1973 เป็นผู้เล่นทีมเบสบอลญี่ปุ่นที่เล่นให้แก่ทีมซีแอตเติล เขาเป็นผู้เล่นชาวญี่ปุ่นที่ประสบความสำเร็จอย่างสูงในเมเจอร์ลีกเบสบอล และเป็นที่รู้จักในสหรัฐอเมริกาในฉายา "ซามูไรผู้เงียบขรึม" (Samurai Silent) สถิติความสำเร็จในช่วงฤดูกาลเอ็มแอลบีของเขาอยู่ที่ 262
ลีกภูมิภาค ดิวิชัน 2 ฤดูกาล 2554
ลีกภูมิภาค ดิวิชั่น 2 ฤดูกาล 2554 เป็นการแข่งขันฟุตบอลลีกในประเทศไทย โดยจัดแบ่งการแข่งขันเป็น 5 ลีกตามภูมิภาคของประเทศไทย เพื่อความสะดวกในการเดินทางแข่งขันของแต่ละสโมสร และเป็นการกระจายการแข่งขันฟุตบอลไปทั่วประเทศ โดยจะคัดเลือกทีมชนะเลิศและรองชนะเลิศของแต่ละภูมิภาค เพื่อให้ได้ 12 สโมสร มาแข่งในระบบลีกอีกครั้ง โดยอันดับ 1-4 จะได้เลื่อนชั้นไปสู่ดิวิชั่น 1
ลีกภูมิภาค ดิวิชัน 2 รอบแชมเปี้ยนส์ ลีก โดยจะคัดเลือกทีมชนะเลิศและรองชนะเลิศของแต่ละภูมิภาคเป็น 10 ทีม รวมกับทีมอันดับ 3 ของทุกภูมิภาคที่มีคะแนนสูงสุดอีก 2 ทีม เพื่อให้ได้ 12 สโมสร และ แบ่งการแข่งขันเป็น 2 กลุ่ม กลุ่มละ 6 ทีม และคัดเอาที่1และ2ของแต่ละกลุ่มรวม 4 ทีม เพื่อได้เลื่อนชั้นไปสู่ดิวิชัน 1
"ดูเพิ่มเติม ลีกภูมิภาค รอบ แชมเปี้ยนส์ ลีก กลุ่ม A"
ทีม กลุ่ม A ที่ได้เลื่อนชั้นขึ้นไปเล่นไทยแลนด์ดิวิชั่น 1ในฤดูกาลหน้า
"ดูเพิ่มเติม ลีกภูมิภาค รอบ แชมเปี้ยนส์ ลีก กลุ่ม B"
ทีม กลุ่ม B ที่ได้เลื่อนชั้นขึ้นไปเล่นไทยแลนด์ดิวิชั่น 1ในฤดูกาลหน้า
ปลาสเตอร์เจียนแปซิฟิก
ปลาสเตอร์เจียนแปซิฟิก หรือที่นิยมเรียกกันว่า ปลาสเตอร์เจียนขาว (; หมายถึง "ปลาสเตอร์เจียนที่ใหญ่กว่าภูเขา") เป็นปลาสเตอร์เจียนชนิดหนึ่ง
มีรูปร่างทั่วไปคล้ายกับปลาสเตอร์เจียนชนิดอื่น ๆ พบกระจายพันธุ์ในเขตน้ำเย็นของชายฝั่งอ่าวมอนเทอเรย์ของทวีปอเมริกาเหนือ หมู่เกาะอาลิวเชียน ทะเลสาบอิลลิแอมนาในรัฐอะแลสกา แม่น้ำโคลอมเบียในแคนาดา ไปจนถึงแคลิฟอร์เนียตอนกลาง
ใต้ส่วนหัวมีหนวดใช้สำหรับสัมผัสหาอาหารใต้น้ำเป็นอาหาร 4 เส้น กินอาหารได้แก่ ปลาขนาดเล็กทั่วไป และสัตว์น้ำมีกระดอง เช่น ปู กุ้ง และหอย ส่วนหัวมีเส้นประสาทเป็นจำนวนมาก ข้างลำตัว ส่วนหัว และส่วนหลังมีกระดูกยื่นออกมาโดยรอบใช้สำหรับป้องกันตัว
จัดเป็นปลาสองน้ำจะอาศัยอยู่ในแหล่งน้ำจืด ทะเลสาบ หรือบริเวณปากแม่น้ำในวัยอ่อน แต่เมื่อโตขึ้นจะว่ายอพยพลงสู่ทะเลบริเวณชายฝั่ง และเมื่อถึงฤดูวางไข่ก็จะว่ายกลับมาวางไข่ในแหล่งน้ำจืดอีกครั้ง
ปลาสเตอร์เจียนขาวนับเป็นปลาสเตอร์เจียนที่มีความใหญ่ที่สุดชนิดหนึ่ง เช่นเดียวกับ ปลาสเตอร์เจียนฮูโซ่ ("Huso huso") และนับเป็นปลาสเตอร์เจียนที่มีความใหญ่ที่สุดที่อยู่ในสกุล "Acipenser" ด้วย โดยเคยมีบันทึกไว้ว่าตัวที่ใหญ่ที่สุดยาวถึง 20 ฟุต และน้ำหนักถึง 816 กิโลกรัม เชื่อว่ามีอายุยืนยาวได้นานถึง 200 ปี จัดเป็นปลาเศรษฐกิจและนิยมตกกันเป็นเกมกีฬา
นอกจากนี้แล้ว ปลาสเตอร์เจียนขาวยังสามารถกระโดดขึ้นเหนือน้ำได้ด้วยเมื่อตกใจ ทั้ง ๆ ที่มีขนาดใหญ่เช่นนี้ เป็นสาเหตุที่ทำให้เรือของชาวประมงและชาวพื้นเมืองอับปาง และมีผู้เสียชีวิตจากการจมน้ำ จึงทำให้ได้ได้รับการขนานนามว่าเป็นสัตว์ประหลาดแห่งทะเลสาบอิลลิแอมนา โดยที่ชาวพื้นเมืองมีความเชื่อหากได้พบเจอกับสัตว์ประหลาดตัวนี้แล้วจะพบกับความหายนะ
ปลาน้ำจืด
ปลาน้ำจืด () หมายถึง ปลาที่อาศัยอยู่ได้ในเฉพาะแหล่งน้ำที่เป็นน้ำจืด คือ น้ำที่มีปริมาณเกลือหรือความเค็มละลายน้อยกว่าร้อยละ 00.5 เท่านั้น โดยอาศัยอยู่ในแม่น้ำ, คลอง พื้นที่ชุ่มน้ำต่าง ๆ ที่เป็นน้ำจืด เช่น ทะเลสาบน้ำจืด, บึง หนอง หรือลำธารน้ำตกบนภูเขาหรือในป่าดิบ
โดยโครงสร้างของปลาน้ำจืดนั้น จะมีแรงดันออสโมซิสในเลือดอยู่ในระดับสูงกว่าน้ำที่อาศัยอยู่มาก จึงทำให้มีการไหลของน้ำเข้าสู่ร่างกายและเกลือแร่แพร่ออกสู่น้ำภายนอกได้ง่าย โดยไม่ให้น้ำซึมผ่านเข้าสู่ร่างกายและออกจากร่างกายได้ แต่ทว่ากระบวนการดังกล่าวก็ยังไม่ดีพอ เพราะเหงือกซึ่งเป็นอวัยวะสำคัญที่ปลาใช้หายใจมีน้ำไหลผ่าน เมื่อมีเหงือก น้ำก็มีโอกาสไหลผ่านเข้าสู่ภายในร่างกายได้ จึงกำจัดน้ำส่วนที่เกินที่ถูกดูดเข้าสู่ร่างกายออกสู่นอกร่างกายได้วิธีการขับถ่ายนำเอาปัสสาวะซึ่งมีความดันออสโมซิสต่ำกว่าเลือดออกสู่ภายนอกร่างกาย
ร่างกายส่วนใหญ่ของปลาน้ำจืดจะปกคลุมด้วยผิวหนังและเกล็ดซึ่งไม่ยอมให้น้ำซึมผ่านนอกจากบริเวณที่เป็นเหงือกแลกเปลี่ยนก๊าซหายใจเท่านั้นที่น้ำผ่านได้ และโดยธรรมชาติปลาน้ำจืดไม่ดื่มน้ำเลย ซึ่งแตกต่างจากปลาทะเล เพราะการดื่มน้ำจะทำให้ร่างกายมีน้ำมากเกินความจำเป็น ซึ่งจะมีน้ำบางส่วนไหลผ่านบริเวณปากและเหงือกเพื่อช่วยในการแลกเปลี่ยนก๊าซหายใจก็จะมีโอกาสซึมเข้าไปในร่างกายได้บ้าง และเกลือแร่จากเลือดก็จะแพร่ออกมาทางเหงือกได้มากพอดู ปลาน้ำจืดจึงมีไตขับน้ำส่วนเกินออกไปเป็นปัสสาวะ และมีกลุ่มเซลล์พิเศษอยู่บริเวณเหงือกคอยดูดเอาเกลือแร่ต่าง ๆ ที่จำเป็นกลับสู่ร่างกาย
นิชิโนมิยะ
นิชิโนมิยะ () เป็นเมืองในจังหวัดเฮียวโงะ ประเทศญี่ปุ่น ตั้งอยู่ระหว่างเมืองโอซากะและเมืองโคเบะ ในปี ค.ศ. 2008 มีจำนวนประชากรประมาณ 476,329 คน
นิชิโนมิยะเป็นเมืองที่ตั้งของสนามเบสบอลโคชิเอ็ง ที่มีชื่อเสียงในการแข่งขันเบสบอลนักเรียนมัธยมปลายระดับประเทศของญี่ปุ่น
จรัสศรี ทีปิรัช
คุณหญิงจรัสศรี ทีปิรัช (3 มีนาคม พ.ศ. 2482 -) สตรีคนแรกที่ได้รับการแต่งตั้งเป็นผู้ว่าราชการจังหวัดของประเทศไทย โดยได้รับการแต่งตั้งเป็นผู้ว่าราชการจังหวัดนครนายก เป็นผู้ริเริ่มโครงการจัดรูปที่ดินเพื่อการพัฒนาเมืองในประเทศไทย
ดร.คุณหญิงจรัสศรี ทีปิรัช (สกุลเดิม อัตถากร) เกิดเมื่อวันที่ ที่อำเภอเมือง จังหวัดมหาสารคาม เป็นบุตรของนายบุญช่วย กับนางอารีรัตน์ อัตถากร สมรสกับสากล ทีปิรัช (เสียชีวิต) มีบุตร-ธิดา รวม 3 คน จรัสศรี เข้ารับการศึกษาชั้นมัธยมศึกษาที่โรงเรียนวัฒนาวิทยาลัย จากนั้นจึงได้เข้าศึกษาต่อในระดับปริญญาตรี สาขาสถาปัตยกรรมศาสตร์ จุฬาลงกรณ์มหาวิทยาลัย โดยสำเร็จการศึกษาในปี พ.ศ. 2506 ต่อจากนั้นในปี พ.ศ. 2511 ได้สำเร็จการศึกษาระดับปริญญาโททางด้านการปกครอง จากมหาวิทยาลัยโตรอนโต ต่อมาในปี พ.ศ. 2539 ได้รับปริญญากิตติมศักดิ์จากมหาวิทยาลัยมหาสารคาม และ พ.ศ. 2552 ได้รับปริญญาการผังเมืองดุษฎีบัณฑิตกิตติมศักดิ์ จากมหาวิทยาลัยธรรมศาสตร์
ดร.คุณหญิงจรัสศรี ทีปิรัช รับราชการในสังกัดกรมการผังเมือง จนได้รับตำแหน่งสูงสุดในกรมการผังเมือง คือ ตำแหน่งอธิบดีกรมการผังเมือง ต่อมาในปี พ.ศ. 2536 จึงได้รับการแต่งตั้งให้ดำรงตำแหน่งผู้ว่าราชการจังหวัดนครนายก นับว่าเป็นสตรีคนแรกที่เป็นผู้ว่าราชการจังหวัดของประเทศไทย จากนั้นก็ได้รับการแต่งตั้งเป็นผู้ว่าราชการจังหวัดปทุมธานี และได้รับรางวัลครุฑทองคำ ในปี พ.ศ. 2540 ด้วย
หลังจากเกษียณอายุราชการแล้ว จรัสศรี ทีปิรัช ได้สมัครเข้ารับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในปี พ.ศ. 2544 ผลปรากฏว่าไม่ได้รับการเลือกตั้ง แต่ได้รับการเลื่อนขึ้นมาแทนนายพรเสก กาญจนจารี ปัจจุบัน จรัสศรี ดำรงตำแหน่ง ผู้ช่วยองค์ประธานสถาบันวิจัยจุฬาภรณ์ และผู้อำนวยการสำนักองค์ประธานสถาบันวิจัยจุฬาภรณ์
เดอะคอร์
เดอะคอร์ (The Corre) ประกอบด้วย เวด บาร์เร็ตต์, อีซีคีล แจ็กสัน, ฮีท สเลเตอร์ และจัสติน เกเบรียล กลุ่มทีมมวยปล้ำฝ่ายอธรรมสังกัดWWE กลุ่มนี้ไม่มีหัวหน้าทีมแต่ทุกคนมีความเท่าเทียมกัน
กลุ่มเดอะคอร์ได้เปิดตัวครั้งแรกวันที่ 14 มกราคม 2011 โดยเวด บาร์เร็ตต์ได้มาก่อกวนการปล้ำของบิ๊กโชว์ ทำให้บิ๊กโชว์แค้นมาก จึงไปขอท้าเจอกับบาร์เร็ตต์ในสแมคดาวน์ แต่แมตช์จบลงแบบไม่มีผลการตัดสิน เพราะฮีท สเลเตอร์ กับจัสติน เกเบรียล ออกมาช่วยบาร์เร็ตต์รุมเล่นงานบิ๊กโชว์ และยังมีอีซีคีล แจ็กสันออกมาช่วยอีกคน ต่อมาบาร์เร็ตต์ได้ตั้งชื่อกลุ่มว่าเดอะคอร์ โดยกลุ่มนี้ไม่มีหัวหน้าทีม แต่มีความเท่าเทียมกันทุกคน ในอิลิมิเนชั่น แชมเบอร์ (2011) บาร์เร็ตต์ได้ปล้ำแมตช์อิลิมิเนชั่น แชมเบอร์ ชิงแชมป์โลกเฮฟวี่เวท สุดท้ายกลายเป็นเอดจ์ เจ้าของแชมป์ป้องกันไว้ได้ ในสแมคดาวน์ บาร์เร็ตต์ได้เอาชนะโคฟี คิงส์ตัน และคว้าแชมป์อินเตอร์คอนติเนนทัลเป็นสมัยแรก ในเรสเซิลเมเนีย ครั้งที่ 27 กลุ่มเดอะคอร์แพ้ทีมบิ๊กโชว์, เคน, ซานติโน มาเรลลา และโคฟี คิงส์ตัน ในเอ็กซ์ตรีมรูลส์ (2011) บาร์เร็ตต์และอีซีคีลได้ชิงแชมป์แท็กทีม WWE กับบิ๊กโชว์และเคนในลัมเบอร์แจ็ก แต่ไม่สำเร็จ ต่อมาอีซีคีลได้มีปัญหากับสมาชิกเดอะคอร์และออกจากกลุ่มไป ในสแมคดาวน์ (10 มิถุนายน 2011) กลุ่มเดอะคอร์ก็ได้แตกทีมกัน
ดีวา
ดีวา () คือนักร้องหญิงที่มีชื่อเสียง เป็นคำที่ใช้อธิบายถึงผู้หญิงที่มีความสามารถอันโดดเด่นในวงการเพลงอุปรากร นอกจากนั้นอาจรวมถึงในด้านละครเวที ภาพยนตร์ ดนตรีป็อป
ในภาษาอังกฤษ คำว่า ดีวา เริ่มมีการใช้ในปลายคริสต์ศตวรรษที่ 19 โดยได้รับมาจากคำนามในภาษาอิตาลี ดีวา ที่เป็นเทพธิดา พหูพจน์ในภาษาอังกฤษใช้ว่า "divas" ส่วนในภาษาอิตาลีใช้ว่า dive [ˈdiːve]
คำว่า "ดีวา" อาจใช้เป็นความหมายด้านลบ อธิบายหมายถึงผู้มีชื่อเสียงด้านภาพยนตร์หรือดนตรี ที่มีความต้องการสุดโต่งและจุกจิกจู้จี้ ในด้านความอภิสิทธิ์ส่วนตัว
อิบารากิ (โอซากะ)
อิบารากิ () เป็นเมืองในจังหวัดโอซากะ บริเวณชานเมืองโอซากะ ในเขตมหานครเกียวโต–โอซากะ–โคเบะ ในปี ค.ศ. 2010 มีจำนวนประชากรประมาณ 273,992 คน
ลี่ฟาน
ลี่ฟานอุตสาหกรรม (กรุ๊ป) (; ) เป็นบริษัทผู้ผลิตรถจักรยานยนต์, รถยนต์ และเครื่องยนต์อเนกประสงค์สัญชาติจีน ได้รับการจัดอันดับเป็นธุรกิจขนาดใหญ่อันดับที่ 88 ของจีน จัดอันดับโดยนิตยสารฟอร์บส ปัจจุบันจดทะเบียนเข้าจำหน่ายหุ้นในตลาดหลักทรัพย์เซี่ยงไฮ้
ลี่ฟานมีสำนักงานใหญ่อยู่ที่ฉงชิ่ง ก่อตั้งขึ้นในปี ค.ศ. 1992 โดยเริ่มจากร้านซ่อมรถจักรยานยนต์ ชื่อ "ศูนย์ซ่อมฉงชิ่งฮองด้า" (Chongqing Hongda Auto Fittings Research Centre) ปัจจุบันเป็นผู้ผลิตรถจักรยานยนต์อันดับห้าของจีน และเริ่มผลิตรถยนต์นั่งส่วนบุคคล และรถบรรทุก หลังการเข้าซื้อกิจการผลิตรถยนต์ยี่ห้ออื่นในปี 2003
โบตั๋นกลีบสุดท้าย
โบตั๋นกลีบสุดท้าย จากบทประพันธ์ของ กานติมา เขียนบทโทรทัศน์โดย เอกลิขิต กำกับการแสดงโดย ชนะ คราประยูร นำแสดงโดย อธิชาติ ชุมนานนท์ แสดงเป็น อาจู / ธีรเดช ทักษอร ภักดิ์สุขเจริญ แสดงเป็น ตันหยง ออกอากาศทุกทุกวันจันทร์ - อังคาร เวลา 20.30 น. ทางสถานีวิทยุโทรทัศน์ไทยทีวีสีช่อง 3 เริ่มตั้งแต่วันที่ 15 กันยายน พ.ศ. 2551
โบตั๋นกลีบสุดท้าย ได้รับรางวัลจาก คมชัดลึก อวอร์ด ครั้งที่ 6 ประจำปี พ.ศ. 2551 ถึง 3 รางวัล คือ บทละครโทรทัศน์ยอดเยี่ยม ผู้กำกับการแสดงละครยอดเยี่ยม และ ละครไทยยอดนิยม
เภสัชวิเคราะห์
เภสัชวิเคราะห์ () เป็นการประยุกต์ความรู้ทางเคมีวิเคราะห์มาใช้ในการตรวจสอบเภสัชภัณฑ์ ยา อาหาร เครื่องดื่ม สารพิษ สารเสพติด และ สารตัวอย่างจากแหล่งธรรมชาติ
งานทางด้านเภสัชวิเคราะห์จำแนกได้เป็น 2 ส่วน คือ
วิธีการทางเภสัชวิเคราะห์สามารถจำแนกได้หลายรูปแบบ เช่น
รายชื่อคณะเทคโนโลยีสารสนเทศในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาเทคโนโลยีสารสนเทศ หรือ "ไอที" () คือการประยุกต์ใช้คอมพิวเตอร์และอุปกรณ์โทรคมนาคม เพื่อจัดเก็บ ค้นหา ส่งผ่าน และจัดดำเนินการข้อมูล
อัลเกิน (ประเทศเบลเยียม)
อัลเกิน () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 11,000 คน อัลเกินอยู่ทางใต้ของฮัสเซิลต์ไม่กี่กิโลเมตร และอยู่ห่างจากโตงเงอเริน 15 กิโลเมตร
แมทธิว ดีน ฉันทวานิช
แมทธิว ฉันทวานิช เป็นที่รู้จักในชื่อ แมทธิว ดีน (29 สิงหาคม พ.ศ. 2521) เป็นนักร้องและนักแสดงลูกครึ่งไทย-อังกฤษ สัญชาติไทย นับถือศาสนาพุทธ สำเร็จการศึกษาระดับไฮสกูลจากประเทศ ออสเตรเลีย และระดับอุดมศึกษาจากมหาวิทยาลัยรังสิต
เข้าสู่วงการโดยมีแมวมองพบเข้าขณะเดินเล่น จากนั้นได้รับการติดต่อให้ไปถ่ายแบบ และถ่ายให้นิตยสารพลอยแกมเพชร มีผลงานอัลบั้มเพลงชุดแรกกับค่ายแกรมมี่ชุด "Code Love" และชุดต่อมาชุด "Matthew’s Climax" จากนั้นย้ายสังกัดไปค่ายอาร์เอส มีผลงานอัลบั้มชุด "แมทธิว แมเนีย" ยังร้องเพลงประกอบภาพยนตร์เรื่อง "Sex Phone" เคยเป็นวีเจทางช่องเอ็มทีวีไทยแลนด์ มีผลงานแสดงภาพยนตร์เรื่อง "สวนสนุกผี" ต่อมาในปี 2552 เป็นผู้เข้าแข่งขันในรายการซูเปอร์สตาร์ ที่สุดแห่งดาว ในฤดูกาลที่ 2 นอกจากนี้ เขายังรับหน้าที่เป็นพิธีกรการแข่งขัน THAI FIGHT
แมทธิวสมรสกับศรัณย์รัชต์ วิสุทธิธาดา นักร้องอาร์แอนด์บีชาวไทย หลังจากคบหาราว 9 ปี มีบุตรด้วยกันหนึ่งคนชื่อธาวิน ดีน (ชื่อเล่น ดีแลน; 19 กรกฎาคม พ.ศ. 2559)
อันทวน เซ้งบ๊อกซิ่ง
อันทวน เซ้งบ๊อกซิ่ง (; 16 กุมภาพันธ์ ค.ศ. 1991 – ) มีชื่อจริงคือ อองตวน ปินโต (Antoine Pinto) เป็นนักมวยไทยชาวฝรั่งเศสที่มีชื่อเสียง และมีผลงานเป็นที่ยอมรับในสื่อต่างประเทศ เขาสามารถพูดภาษาไทย รวมทั้งภาษาอังกฤษและฝรั่งเศส อันทวนเป็นชาวต่างชาติที่อายุน้อยที่สุดที่เข้าแข่งขันในสนามมวยเวทีลุมพินี เมื่ออายุ 14 ปี และเข้าแข่งขันในเวทีมวยราชดำเนิน เมื่ออายุได้ 15 ปี
อันทวนได้พบกับโบวี่ ส.อุดมสร ในคืนวันที่ 22 มกราคม พ.ศ. 2554 ในการแข่งขันชิงแชมป์รุ่น 160 ปอนด์ ของมหกรรมมวยไทยยุทธหัตถีอนุสรณ์ดอนเจดีย์ ที่จังหวัดสุพรรณบุรี ซึ่งการแข่งขันครั้งดังกล่าว อันทวนเป็นฝ่ายชนะคะแนน และการแข่งขันครั้งที่ผ่านมา อันทวนได้พบกับนพรัตน์ เกียรติกำธร ที่เวทีมวยสยามอ้อมน้อยในวันที่ 5 มีนาคม พ.ศ. 2554 ซึ่งอันทวนเป็นฝ่ายแพ้คะแนน
อันทวน เซ้งบ๊อกซิ่ง เป็นชาวฝรั่งเศสที่ย้ายมาอยู่ที่ประจวบคีรีขันธ์ ในประเทศไทยพร้อมกับครอบครัว สมัยมัธยมเคยศึกษาอยู่ที่โรงเรียนบางสะพานวิทยา อำเภอบางสะพาน จังหวัดประจวบคีรีขันธ์ บิดาชื่อเซิร์จ ปินโต ซึ่งเป็นผู้จัดการส่วนตัวของเขาเอง และมีมารดาชื่อคริสเซอนี่ เปโต นอกจากนี้ อันทวนมีพี่น้องสามคน โดยเป็นพี่สาวหนึ่งคน ในขณะที่อันโตเป็นบุตรคนกลาง และมีน้องชายเป็นนักมวยไทย คือ ลีโอ เซ้งบ๊อกซิ่ง
อันทวนได้เริ่มฝึกมวยไทยตั้งแต่เยาว์วัย โดยได้รับค่าตัวในการแข่งขันครั้งแรก 300 บาท จากการแข่งขันครั้งนั้นเขาเป็นฝ่ายชนะคะแนน และถือเป็นนักมวยไทยที่สามารถสร้างชื่อเสียงได้อย่างรวดเร็ว จนสามารถเข้าร่วมแข่งขันในรายการใหญ่หลายรายการ ทั้งในรายการแข่งขัน สนามมวยเวทีลุมพินี, เวทีราชดำเนิน, ทรงชัย, I-1 เอ็กซ์ตรีม, เวิลด์ซีรีส์ Z1, ไทยแลนด์ vs ชาเลนเจอร์ส ซีรีส์-อีลิท บ็อกซิง, ช่อง 5, ช่อง 11, ESPN, เอเชียนแซท, โตโยต้าคัพ และอื่น ๆ อีกมาก
อันทวนยังเคยร่วมเข้าแข่งขันในรายการศึกไทยแลนด์ชาเลนเจอร์ ซึ่งจัดขึ้นในวันที่ 16 มกราคม พ.ศ. 2553 ที่สยามพารากอน โดยได้พบกับ นพรัตน์ เกียรติกำธร ซึ่งอันทวนเป็นฝ่ายแพ้คะแนน นอกจากนี้ ในรายการแข่งขัน ศึกมวยไทยเทิดพระเกียรติ 12 สิงหามหาราชินี อันทวนได้พบกับ ไทรโยค พุ่มพันธุ์ม่วง โดยการแข่งขันครั้งดังกล่าว อันทวนเป็นฝ่ายแพ้คะแนน
ในวันที่ 17 มีนาคม พ.ศ. 2555 อันทวนเป็นฝ่ายชนะน็อคคู่ชกอย่างไทรโยค พุ่มพันธ์ม่วง ในคู่เอกของรายการศึกมวยดีวิถีไทย ซึ่งอันทวนเองก็ไม่คิดว่าตนจะสามารถชนะได้ด้วยการน็อค นับเป็นผลงานสร้างชื่อให้แก่เขาอีกครั้งหนึ่ง
อดีตเคยคบหากับหวาย กามิกาเซ่ ซึ่งเป็นนักร้องค่ายกามิกาเซ่ และปัจจุบันคบหาอยู่กับศิรินทร์ ปรีดียานนท์ นักแสดงสังกัดช่อง 3
มายเวิลด์ อคูสติก
มายเวิลด์ อคูสติก เป็นรีมิกซ์อัลบั้ม โดยนักร้องชาวแคนาดา จัสติน บีเบอร์ โดยวางจำหน่ายเฉพาะห้างสรรพสินค้า Walmart เท่านั้น ออกจำหน่ายในวันที่ 26 พฤศจิกายน ค.ศ. 2010 โดยนำเพลงเก่าอย่างอีพี "มายเวิลด์" และอัลบั้ม "มายเวิลด์ 2.0" มาทำในรูปแบบ อคูสติก และยังมีซิงเกิลใหม่ "Pray." โดยปกติจะถูกรวมเข้าไปในอัลบั้มรวมเพลง My Worlds: The Collection เช่นเดียวกับเพลงซิงเกิลอื่นๆ
จุมพล ทองตัน
จุมพล ทองตัน ชื่อเล่น โกไข่ เกิดเมื่อ 29 พฤศจิกายน พ.ศ. 2507 บ้านเกิดอยู่ที่ จังหวัดพังงาจุมพล ทองตัน มีผลงานเป็นนักร้องในนาม “โกไข่” ร่วมกับ "นายสน" สนธยา ชิตมณี ในสังกัดบริษัท จีเอ็มเอ็ม แกรมมี่ จำกัด (มหาชน) และเป็นนักแสดง (อาโกในภาพยนตร์เรื่อง “มหา'ลัยเหมืองแร่” / พ่อป้อมในภาพยนตร์เรื่อง SEASON CHANGE (เพราะอากาศเปลี่ยนแปลงบ่อย) / พระวินัยในภาพยนตร์เรื่อง "นะโมโอเค" / เฮียปอในละครเรื่อง "หมัดเด็ดเสียงทอง" / ตนบุญในละครเรื่อง "เพลิงพระนาง" / นายโตนดในละครเรื่อง "โนราห์" / มหาอ่ำในละครเรื่อง "ฝ่าดงพยัคย์"
นอกจากงานวงการบันเทิงแล้ว จุมพล ยังเป็นอาจารย์พิเศษคณะนิเทศศาสตร์ จุฬาลงกรณ์มหาวิทยาลัย ภาควิชาสื่อสาร มวลชน สอนวิชา “ดนตรีเพื่อการสื่อสารมวลชน” (MUSIC FOR COMMUNICATION 2542 – ปัจจุบัน) เป็นอาจารย์พิเศษสถาบันกันตนา สอนวิชา โสตศิลป์เพื่อการสื่อสาร (AUDIO COMMUNICATION) และอาจารย์พิเศษ วิทยาลัยนานาชาติ มหาวิทยาลัยศิลปากร สอนวิชา SOUND ART รวมถึงผลงานร่วมเขียนเอกสารการสอนชุดวิชา “การเขียนเพื่อการประชาสัมพันธ์” ในหัวข้อ “การใช้เพลงเพื่อการประชาสัมพันธ์” ให้กับมหาวิทยาลัยสุโขทัยธรรมาธิราช การรับเชิญบรรยายให้กับหน่วยงานราชการและเอกชน ในหัวข้อที่เกี่ยวกับการนำเสียงดนตรีไปประยุกต์ใช้ ทั้งยังเป็นนักประพันธ์ดนตรีประกอบภาพยนตร์โฆษณา , ดนตรีประกอบภาพยนตร์ , นักประพันธ์เพลงเพื่อการอนุรักษ์ท้องถิ่น , เพลงเพื่อสังคม , เพลงประจำองค์กร ฯลฯ
ผลงานในนาม โกไข่กับนายสน
อัลบั้มพิเศษ 10 ปี แกรมมี่ โกลด์ ดนตรีไม่มีพรมแดน เป็นโปรเจกต์พิเศษในโอกาสครบรอบ 10 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 10 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยม กว่า 41 ชีวิต ทั้งสตริง ลูกกรุง และลูกทุ่ง ซึ่งอัลบั้มนี้มีทั้งหมด 3 ชุด โกไข่ อยู่ชุดที่ 2 ในลำดับเพลงที่12 คือเพลง วอนพ่อขุน ศิลปิน โกไข่
อัลบั้มพิเศษ แก๊งปากซอย เป็นการรวม 8 ศิลปินเพื่อชีวิต นำโดย แช่ม แช่มรัมย์,กล้วย แสตมป์,พี สะเดิด,แสน นากา,เดวิด อินธี,ดอน ปาละกุล และ โกไข่กับนายสน มีเพลงที่โกไข่มีส่วนร่วมในการทำงานด้วยดังนี้ เกลียดความคิดถึง ศิลปิน โกไข่ / ตกนรกแน่นอน ศิลปิน แช่ม แช่มรัมย์ และ โกไข่กับนายสน / อยากโดนเต็มหัวใจ รวมศิลปิน
อัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด โกไข่ อยู่ชุดที่ 3 โดยขับร้องเพลง คิดถึง... คิดถึง ศิลปิน โกไข่ (ต้นฉบับ พี สะเดิด)ร่วมด้วย เสถียร ทำมือ,แช่ม แช่มรัมย์,แสน นากา,เดวิด อินธี,ไม้เมือง,โกไข่กับนายสน,รัชนก ศรีโลพันธุ์,กล้วย แสตมป์ และ เจมส์ ชินกฤช
อัลบั้มพิเศษ เจ้าชายท้ายซอย นำโดย แช่ม แช่มรัมย์, เดวิด อินธี, ตั๊ก วชรกรณ์, แสน นากา และ โกไข่กับนายสน โดยโกไข่มีส่วร่วมสองบทเพลงคือ เจ้าชายท้ายซอย ศิลปิน รวมศิลปิน / อยากมีใครคนนั้น ศิลปิน โกไข่
ทางหลวงแผ่นดินหมายเลข 4147
ทางหลวงแผ่นดินหมายเลข 4147 สายทางแยกเข้าทับละมุ มีจุดเริ่มต้นแยกจากทางหลวงแผ่นดินหมายเลข 4 (ถนนเพชรเกษม)อำเภอท้ายเหมือง จังหวัดพังงา สิ้นสุดที่ฐานทัพเรือทับละมุมีความยาวประมาณ 5 กิโลเมตร